Facebook Ah Timline Lawng Hmang A Si Thlang Ding - Chinland Today Media\nFacebook Ah Timline Lawng Hmang A Si Thlang Ding\nJanuary 26, 2012 6:30 am·0 comments\nAbc News | 26\nKan duh le duhlo lam a silo, kan thiam le thiam lo lam khal a si fawn lo. Facebook cun a mah hmangtu mipi cu Timeline hramhram in a hman ter thlang ding asi.\nFacebook thuneitu lam cun Facebook ih mipi cangvaih dan an thlirnakah mipi tamsawn in an hmang sualti an hmusak ih hivek ih hmansual asi nawn lonak dingah Timeline control cu January 31, tlawngkaini hnih ihsin mipi cu hramhram ih a hman ter thluh ding thu thuthangca in atar lang.\nFacebook in Timeline a hman ter ngaingai asi ah cun kan note, kan zuk, kan ca le kan thupoimawh kan ret mi pawl cu mi hmuhah tarlan a si thlang ding ruangah thu rua peih hrangah cun zaingmi ka hlawn ding ti cu a ngaih tuah suak thei mai ding. Timeline cu nihnih khat ih kan tuahmi pawl lawng record in kan profile ah a tarlang nawn lo ding nan kan tuanmi pohpoh cu a tan ihsin a tarlang thluh thlang ding!\nTuvek ih Facebook Timeline hman a si ding ruangah mipi tamsawn cu an lungawilo nan Facebook thuneitu lam cun tul an timi cu an tuah thotho ding ruangah Timeline hman dan na thiam lo a si ahcunna rak zir cia a si ah cun mifim cu na silo hmanah remruat thiam cu an si ko ding.


Ralkap In Rialti Khua An Urkang Sal, Thlanrawn Khua Khal An Urkang – Meifar\nRalkap In Rialti Khua An Urkang Sal, Thlanrawn Khua Khal An Urkang\nOctober 14, 2021 admin Lawrkhawm 0\nOctober 13, 2021 ah ralkap pawlin Rialti khua ih inn an urkang, tuizing ah inn ṭhenkhat an urkang sal thu theih a si. Rialti khua ah inn pathum lawng a tang.\nMinung umnak inn 10, minung umlonak inn pakhat, Baptist biakinn le thil retnak kudam cu an urkang. Cumi hnuah Rialti khua lan ih um Thlanrawn khua ah an va lut ih inn 6 an urkang zo, himi kiangkap ah mipi kilhimtu le ralkap pawl an doaw ti a si.\nFalam tlangpar ih Tat Kone ihsin an doawknak hmun ah pukpi in veithum an kap, pukpi an kah ruangah Falam khuasung mipi pawl cu an thir dukdi thei ih an lau zet. Rialti le Thanrawn khua an urkannak ah hliamtuar le mithi cu an um lo, mipi cu an rak tlan thluh man.\nRialti khuami in “Mithi cu an um lo, innsung ih thilri bungrua ṭhenkhat cu an thiar man. A dang cu an kangral thluh, innzuah rannung pawl cu ziangtin an um ding ti kan thei lo. An that ih an eimi khal aum ding” a ti. Ralkap pawl hi an fehnak lamtluan ah meithal le pukpi an kap vivo. October 11 khalah Falam peng, Tuphei khuami pahnih cu lamlakah an kap that.\nPastor Ti Awtu In Tleirawl A Pawngsual\nRalkap Lamtang Pawl Cu Lai Meithal Thawn Mipi Lamah An Lut


Leitlun Bank Nih Aa-naa Ting KawngSi Pawl Paisa An Suah Thei Nawn Lo Ding .. Tiin Thu An Suah .. -\nMai Sofia February 25, 2021 0\nAa-naa ting sit-kawngsi pawl an khuaruah har .. Leitlun Bank( World Bank ) nih ” aa-naa ting sit-kawngsi pawl paisa an suah thei nawn lo ” tiin thu an suah ih ..\nan thusuahnak cu facebook ah an lang celcel ih Naypidaw ih sum-kil lampang tuanvo nei pakhat in asi ngaingai tiin a rel.. ” sit-kawngsi sum-kil lampang Vuanci U Win Sein le pawl Leitlun Bank ah paisa an suah thei nawn lo “tiin cazua an suah taktak.\nSit-kawngsi Sum-kil Vuanci U Win Sein hnenah Leitlun Bank tuanvo nei Mariam J Sherman nih February ni 22 ah cazuak a kuat taktak.. A Cazual sungah Leitlun Bank ih Policy vek in Kawlram aa-naa ting pawl paisa nan suah thei nawn lo.. A thar paisa cem ding hnatuan hmuahhmuah cu cawlh asi ” tiin an ngan..\n” A hlan Cozah( NLD cozah ) le Leitlun Bank pawl thawn khua le ram tthansonak tuah ding in tumtahnak tampi an nei .. Cucu Leitlun Bank ah paisa suah ding asi nan aa-naa an ting hnuah suah thei nawn lo ding in an tuah.. hmailam tthansonak tuan ding tamtah an nei nan ” Naypidaw ih ahlan sum-kil lampang tuanvo nei pakhat in a rel.\nSource : Khitthit Media\nPrevious Post: Tuini Kalay Peng, Tanbu Khua Ah Rin Umlo Minung 5 An Kai ..\nNext Post: Yangon : Maynigone – Hledan Ih Duhphawrhnak Teltu Pawl Palik Nih An Dawi Thluh..


Kantaw Khua In Meisa Bill An Pek Lo Ruangah An Khawsen In Meisa An Mitsak, Khuathim Lakah Rukru An Cangvai Ciamco – Meifar\nShan State, Nyaungshwe Township, Kantaw khua cu meisa bill an pek lo ruangah ralhrang pawlin an khawsen in meisa an mitsak thluh. An khua cu a thim mepmep ih khuathim lakah rukru pawl an cangvai ciamco ruangah an buai zet.\nTualsung mi nunau pakhat in, “Meisa bill aum lo ruangah meisa in mitsak thluh, kan khua cu a thim mepmep. Khuathim hi caanṭha ah hmangin rukru pawl an cangvai ciamco. Zantinten thilhlo aum ringring” a ti.\nNovember 13, 2021 ihsin ralhrang pawlin meisa an rak mitsak, siizung le Covid-19 damlo tuamhlawmnak hmun pawl khal meisa an mitsak thluh. Hitin meisa an mit thluh ruangah Covid-19 damlo tuamhlawmnak hmun ah damlo thar an la nawn lo thu an phuang.\nKhuami pakhat in, “Rukru pawl ih an cangvaih natsat dan cu inn pakhat ih cet tumpi khal zankhat ah an thiarsuak thei, cet hi kg 150, 200 hrawngih rit a si. Cet rit tuk khal zankhat ah an thiarsuak thei cu rukru pawl hi minung an tam zet ding, zantinten innsang pakhat ah mi pakhat cu an duty ringring thlang” a ti.\nAn khuasung ih thilthleng cu Nyaungshwe palik sakhan le khawtlang hruaitu upa hnenah an sim thei nan zianghman an cangvai lo, curuangah khuasung mipi pawl cu anmahten kilhim awknak ah an tuah.\nTualsung mi nunau pakhat in, “Khua a thim cun ziangtikah rukru ara suak ding, kan inn ah ziangthil an ra ru ding, minung in ra tuahmawh kem maw? ti lawnglawng kan ruat ih zan khal kan itthat thei lo. Kan ṭih tuk, kan khuasung ih thilthleng hi upa pawl khalin an cinfel thei lo ruangah kan thanau tuk” a ti.\nSingapore Ram Ih Um Pawlin, “Singapore Ram Ah Ralhrang Kuthnuai Ih Bawlung Ra Sittu Myanmar Team Cu Kan Taan Lo Ding” An Ti


India ram ah nitin nauhak (6) hlo - Chinland Today Media\nIndia ram ah nitin nauhak (6) hlo\nFebruary 19, 2009 5:27 am·0 comments\nTOI/ New Delhi Feb 19, 2009\nIndia ram ah nitin nauhak (6) an hlo ringring. Tui thla ni 17 sung vialah nauhak 72 an hlo. Cu mi rapthlak na ti le, cu hnak ih rapthlak 2008 January thla ihsin nauhak ziangzat an hloral timi na thei ding.\nNi 414 sung ahcun nauhak 2,503 hnak ih tam an hlo ih a thlangpi thu in nitin nuahak 6 lenglo an hlo theu tin Zonal Integrated Police Network (zipnet.nic.in) cun a sim. Hi 2008 ih hlomi lak ihsin 368 lenglo cu hmuhsuak sal an si. Asinan nitin in nauhak hlo a pung vivo ruangah Child Line (Nauhak zohtu) kan tuah sinsin a tul a si tin Delhi Police Commissioner Y S Dadwal cun a sim.\nHivekih nauhak pawl an hlohnak san bik ih an theihmi cu an nu le pa thenawk ruangah, harsatnak ruangah street boy (lam lak ih vakvai nauhak) le mahte thu ih tlan an si tin an sim. Asinan, nu le pa thenkhat cun an mahte an tlanmi a si lo tin an phuang. Zingzawitu palik pawl cun nauhak ruk hlomi le mah te thi tampi an um thu khal an rel bet.\nNauhak lawng siloin kum tin India ram ih lengtu (tourist) pawl khal 17% rorin an mal thlang. Hivek ih an mal nak san cu misual pawl in tourist then khat pawl an thah ih bak ah hmun dangdang India ram ih bomb nasa taktak ih a puah ruangah a si tin a ram lengtu le thuneitu pawl cun an phuang.\n* 2008 sung Delhi vial ah nauhak 2,503 an hlo.\n* A tlangpi thu in nitin nauhak 6 an hlo ti a si\n* An hlonak thu 115 pawl cu felten palit hnen ah ap an si\n* Tui February thla vial ah nauhak hlo 72 an kim zo.\nIndia Ram Hlum Tuk Ruangah Mi 67 Thi Zo\nNupa Nei Aw Thar Kapthat\nKum 7 Mi India Ram Tlawnginn Ek-inn Ah Pawngsual Lala


Singapore I Um Mi Mai Kikip ( Moe Nan Da ) Nih Kalay Oxygen Cawknak Ah Phaisa A Hlut – Buanchukcho\nKalay Oxygen Leinak Ding Hrangah, Zonuam fala, Singapore ih um Mai Kikip ( Moe Nan Da ) cun ka hnenah Mmk 200,000 a thawh a si. Pathianin na hnațuannak ah tluangten lam lo hruaiin mi tampi bawmtu dinhmunah lo ret vivo hram sehlaw.\nHitin Central Chin Pawlpi ih hlan ding, Oxygen leinak ding hrang ka hnenih thawhmi hi, 👉Azaten 5,930,500 (Ting 59 le Thawng 30 le 500) a si. ✍Thaisun ah CCP hruaitu hnenah hlan tum asi. ✍Sawnzawm ih tuantlang vivo dingin Bawi Khrih hminin keimah bulpakin ka lo sawm.\n✍In rinsan ih ka hnenih bawmnak petupawl Upatnak ka lo pe. Nan hrangah thlaza ka cam. Nanmai ruangah Pathian hnenah lungawithu ka sim a sim. ✍Nan pekmipawl hi Pathianin mi tampi nunnak runsuahnak ah hmang hramseh law.Salai BC Cuan\nThawngpang dang relchap : Chin mi i Ralrin Ding : USA ah i Kahnak A Chuak i Minung (14) nih Faktuk in An Tuar\nKan hnu zarhte zing June 12 ah US Texas Austin’s Sixth Street lamlai ah mino pahnih an i kap len. Minung tam ngai umnak hmun ah an i kap. Min tarlangh rih lomi mino pahnih hna cu lamlai ah an i kap len i cu an i kahnak ah cun an pawngkam i um mi minung 14 bak nih hliamhma an tuar tiah theih a si.\nHliam tuarmi pawl cu siizungah an kal pi colh hna i minung 2 hna cu an fak taktak. Hliam tuar i a zualtuk mi kum 25 mi cu John a si i Sunday chunah a thi tiah theih a si. John cu NewYork Airmont khuami a si i Texas khua i a va tlawng tami a si tiah a ti. Hliamtuar mi pakhat Jessica zong a dirhmun a tha lo ngaingai ti si.\nA dam a si zongah meithal mu ruangah a taksa cu a zeng lai tiah Doctor te nih cun an chim i a chungkhar pawl nih cun GoFungMe an tuah piak ti si. Ai kapmi hna pahnih chungah cun pakhat cu an tleih colh i saupi an kawl tuk hnu ah kum 17 mi pa zong cu hmun kilken te ah an tleih khawh ve.\nAn i kahnak ruang tak cu theih khawh a si rih lo nain Austin Police Department Interim Chief Joseph Chacon nih cun pumpak i huatnak i ai kapmi an lo ko tiah a chim.An konglam tak cu palik pawl nih an hlat lio pi a si tiah theih a si.


Cuttin' a rug | Community | sentinel-echo.com\nPaula Harrison and Tim Lamm finish with a flourish afterr skipping to a Brazilian dance\nThe Lexington Vintage Dance Society performed dances from Ragtime and the Roaring ’20s Thursday at the Laurel County Public Library\nThe Ragtime era was from 1910 through 1917. Other dances performed were from the Roaring ’20s, ranging from animal dances, one-step, castle walk, waltz/fox trot, tango, Brazilian machee, a bluesy ’20s twist to the fox trot, the Charleston, lindy hop and cross-step waltz.\nFour couples made one costume change during the demonstration.


Hillary Clinton Russia A Thleng - Chinland Today Media\nHillary Clinton Russia A Thleng\nOctober 14, 2009 12:16 pm·0 comments\nEurope ram dangdang tlawng rero laitu US Secretary Of State, Hillary Clinton cu mizan ah Russia ram khawpi Mosco a thlengih, Iran ramin Nuclear ralthuam a tuahmi titawp saknak dingah Russia ram hotu pawl a sawm.\nHillary Clinton hin Russia Foreign Minister, Sergei Lavrov cu mizanah a kawmcih ih, Iran Nuclear ralthuam thuhla a relpiih Clinton cun Iran in Nuclear ralthuam a neih leh neihlo hngah ringring cu leitlun ram tinkim hrangah a ttih nungtuk a si a ti.\nHillary Clinton hin Russia ram President, Dmitry Madvedev khal a kawm dingih Iran hrem danding an rel tlang dingah zum a si. US in Iran hrem a duhnak thu hi Russia cun nasazetin a rak el ttheu ih, Asinan Iran in Eranium Enrichment Plant hmun dangih a neih thu a puanih sin Russia khalin US ngaihdan a thlun thlangih ruah a si.\nUS leh Russia hi an duhdan leh ngaihdan bangaw theilo el aw ringring an si ih, Asinan US President Obama a si hnu ah cun an karlak hmuhthiam awklo nak leh dodal awknak hi a zia um deuh dingih zum a si.\nIndia Parah China A Lungawi Lo\nChina Foreign Ministry thupuangtu Ma Zhaoxu in China Foreign Ministry Website ih a tarlang nakah Tuithla ni 3 ih Arunachal Pradesh State hrilawk nak thuthawi pehpar aw ih India Prime Minister, Manmohan Singh in Arunachal Pradesh a tlawn ruangah China Cozah cu India Cozah hnen ah a lungawilo zet a si tiah a tarlang.\nChina Foreign Ministry cun India thawi an ram pahnih karlakih thuhla buai an neih lo nakdingah tuihlan ihsi an rak cuhawk ringringmi Arunachal Pradesh cu India Cozah in tibuai nawnlo sehla an duhthu an tarlang.\nMa Zhaoxu cun ramri thuhla ah India leh China hin fiangzetih rualrem awknak thuthlung an raktuah dahlo ih cu ruangah China cun a ramri cincu a theifiang a si a ti. Tuihlan ihsin India leh China hi ramri thuhla ah hmuh thiamawklo nak an rak nei ringringih India cun Jammu Kashmir ih India ramcin Square Km 43, 180 cu China in danlo vekin a mairamah a relih a uk a si a ti,\nHimi laiah China khalin an ram Sq Km 90,000 ih kau Arunachal Pradesh State sungih ramcu India in danlo vekin a thu hnuaiah a ret a si tiah a sim ve.\nChina Foreign Ministry thusuah mihi India External Affiars Minister, SM Krishna cun letin Arunachal Pradesh cu India ramsungih State pakhat a si ticu India Cozah a dinih sin a danglam dahlo ti India Cozah cun voi tampi a puangzo ih, China Cozah in ngahdan danglam a nei a si khallen India Cozah cu a thu puancia mi ah hngetzetin a ding a si a ti.\nObama in Isreal Leh US Peh Tlaih Awk Nak Siat Thei Lo A Ti\nIraq Ram Hril Aw Ding\nBritain Ram Hril Aw Cing Ding…SBT


Resort Spa Nahda Al\nAl Nahda Resort Spa Results = 10\nSituated in the historical district, this luxury resort is 1.8 mi 2.8 km from Barka Souq and within 32 mi 52 km of Nakhal Fort and Sultan Qaboos University. Knowledge Oasis and Muscat City Centre Shopping Mall are also within 32 mi 52 km . Al nahda resort and spa,barka,1862769.\nReview Mekk Pave AL 2 0 Gravel s Amp Frames Touring Rando Endurance s\nReviews Al Agnew Listen To The Spirit Cold Cast Bronze Wolf Sculpture\nReviews Al Agnew Guardians Of The Night Sculpture\nReview Ridley Fenix Reduced Shimano 105 Road Bike 2016 Performance Exclusive\nToday Mar Ultra Chef Honesuki Utility Knife 5\nReview Fizik Kurve 2 0 Snake Cf Achat Rail Saddle\nMekk Pinerolo AL 1 5 Road Besonderheiten Besonderheiten s Amp Frames Racing Besonderheiten s\nReview Singer Sewing, Brake Pads, Reviews Dior Saddle Bag, Reviews Philips Hid Buy Now, Review Go Pro Comprar Agora 2 Camera, 1 Gal Air Compressor, Review Patagonia Synchilla Mens, Night Owl Camera Gunstig, Vitamin Gummies, Sigarms P220, Black And White Side Snap Thigh High Legwarmers And Stockings Loja Especificacoes Especificacoes, Miha Bardot Dress Apparel Online, Onex Kat Pewter Footwear Recente, 73 Style Steel Bushing 306 To 368 73 Style Steel Bushing 339 Sconti Dettagli Dettagliata, Seth Silver Glass Carriage Table Clock Tienda Hoy Detalles Especificaciones, Michael Aram Plated Glass Tray Vergleich, Baby Bouncer Love My Bear Search, Kitchenaid 7qt Mixer Sale Comparison, Nike S Modern Tech Golf Pant Today, Nike S Modern Tech Golf Pant Profusely,


Ttha Sinsin - Chinland Today Media\nMarch 25, 2010 12:56 am·0 comments\n“An mit-thli hmuahhmuah a hnul sak ding. Thih a um nawn lo ding; ninghan riahsiat, aihram ttahnak le natnak khal a um nawn lo ding. Ziangahtile thil hlun pawl cu an hlo ttheh zo,” tiah a ti. – Thup. 21:4\n– Joshua 19-21\n– Luka 2:25-52\nPastor Dan Cummings cu a hmaisa ah cancer natnak a tuar ih cumi ihsin sii thawn a tuamhlawm awknak ah a baang ngaingai. Cuti’n Texas ih zarh hnih an tuamhlawm hnu ah a umnak Michigan ah tlungkir ding a si. Hiti’n ca a ngan: “Tuihsun cu ka ttha ngaingai... mangbangza sii phunkim rawimi ih nung dingin inn ah tuamhlawm peh dingin Nipi Ni cu vanzam thawn ka tlung thlang ding.”\nPastor Dan cu Michigan ah a tlung ih ni rei lote ah leitlun a khualtlawnnak a cem. A duhzetmi a Pathian thawn um tlang dingin a tlung.\nA ca ngan tami ka zoh saal tikah, “Tuihsun cu ka ttha ngaingai” timi in ka lung i tonghzet. Atu ahcun Dan cu a ttha sinsinmi nunnak a nei zo ti ka thei ih mit-thli tlak phah in ka hni (Filipi 1:23).\nNi khatkhat ah Jesuh hmin a kotu pawl cu thihnak, riahsiatnak le ttahnak um nawn lonak hmun ah kan feh leh ding. “Cuih hmun cu natnak um nawn lonak hmun a si ih in duhdawttu Pa in, an mit ih mit-thli ka hnul sak ding,” tiah thu in tiam (Thuphuan 21:4).\nAtu ih kan nunnak hi cu a cem leh ding. Jesuh a duhdawtu pawl hrangih a remmi hmun nuam sawn ah kan um leh ding (Johan 14:2-3).\nHih leitlun ih kan nunnak a cem tikah,\nPathian ih ttaang hlum kan thei ding;\nNatnak le riahsiat um nawn lonak,\nA ttha, a ttha sinsinmi ah.\nVanram cu natnak, zaanthim, thihnak le mit-thli um lonak a si.


Folk Rock | VCTH\nHome » Awnmawi » Folk Rock\nBy vcth on October 14, 2013.\nFolk rock hi musical phundang te si ve ih, folk music le rock music komkhawm mi a si. Khuahla a semtir lai hrawng, 1960 vuakvel United States le UK ah phundang te sinak nei mi tin rak theithok fang a si.\nA-aw langsuah ter dan cu hngetzet mi awsuah lam harmonies le thiangfai mi te thawn pehtlaih mi si (effects le distortion tel lo), electric instruments langsuak ter nakah cu jangly 12-string sound ih Byrds’ guitarist Roger Mc Guinn, a nih hi George Harrison ih 1964 le 1965 ih rak hmang dan vek kha a si. Repertoire hin folk hrambun in a rak dir ve, sinan folk-mizel neh a si mi singer-songwriters ti pawl cu Bob Dylan ti pawl an si. Folk le rock music kha cokrawi nak dingah The Beatles ih thawkkhum ngahmi Roger McGuinn ih Byrds a rak thok ve. Allmusic in The Beatles tla a rak tlaihsan ve, Dylan tla tel cih in, cuih pawl cu 1965 folk rock rak puakkuai lai takah nasa zet in an rak neh-zel ngah nasa cu a si.\nHimi original folk rock hin direct tak in hmuhfiangnak a lang ter, electric style a si mi electric folk, hmaisa lam hmuhtu 1960 vuakvel ih Pentangle le Fairport Convention. Pentangle, North-American style folk rock rak thok mi, Fairport le a dang band pawl cu British folk music phunglam(khualan dan) ihsin rak komkhawm pehtlai aw vivo mi a si. Cuvek ṭhiamṭhiam in, Irish le Scottish root komkhawm le rock music kom in Brittany, Alan Stivell in a Bretin hrampi kha a mix thok ve. Reilo te ah, Fairport bassist Ashely Huntchings in Steeleye Span cu formed a vun tuah, traditionalist folk musician pawl telkhawm tlangthluh ding, cu pawl cu electrical amplification thawn a duh tu zaten, cun lehhnu lam ahcun an music khawvel rock element ah hmin nei a rak si.\nFolk rock> Tawi famkim ten simfiangnak:\nCultural origins: 1960 thoklam, US le UK\nTypical instruments: Vocals, Electric guitar, Acoustic guitar, bass guitar, drums, piano\nMainstream popularity: 1960 lai hrawnghrang ah nasa tak in hminthang an si ih 1970 thok lam hrawng tiang; 2000 vuakvel lai tiang ah fanbase a rak si\nFolk rock artist list pawl:\n• Alan Stivell\n• Dae-Soo Hahn\n• F.J. McMahon\n• Fred Neil\n• Gerard Jaffrès\n• Judee Sill\n• Paul Siebel\n• Ryan Ross\n• The Roches\n• Shelagh McDonald\n• Tom Rush\nṬhangthar nonawn pawl ah:\n• Cobalt Skies\n• Henry Conley\n• Jonatha Brooke\n• Mirna’s Fling\n• Philip Lindholm\n• Willis Alan Ramsey\n1960hrawng North American folk rock vocal group pawl:\n• The Beau Brummels\n• Bermuda Triangle Band\n• The Blue Things\n• Love (band)\n• The Lovin’ Spoonful\n• The Youngbloods\n• Mason Proffit\nHihsan lai hrawng ih adang U.S. band pawl:\n• Dion DiMucci


SPU2: SESSION 3 - Hre Mang\nSPU2: SESSION 3\nUNIT 2: SESSION 3-VUTCAM LAK IHSIN MAWINAK-Soiselnak thlarau ihsin runsuahmi\nMipum 12:1-11, 13-15.\n1Hazeroth ih an um laiah cun, Moses in Kush nunau a ṭhit; curuangah Miriam le Aaron in Moses cu an thangsiat. 2Annih in, “Bawipa cu Moses hnen lawng in maw thu a sim? Kannih hnen in teh a sim ve lo maw si?” an ti. Cutiih an ti cu Bawipa in a thei ṭheh. 3Moses cu mitangdor zetmi a si ih leilung tlunah amah tluk mitangdor zohman an um lo.\n4Hmakhatteah Bawipa cun Moses le Aaron le Miriam hnenah, “Nan pathum in ka umnak Puanthlam ah ra hnik uh,” a ti. An va feh ih, 5 Bawipa cu mero zual sungin a runglang ih Puanthlam sangka ahcun a ding ih, “Aaron! Miriam!” tiah a ko. An pahnih cun hmaiah an va suak ih, 6 Bawipa in, “Ka ṭong hi ciing ṭha uh! Nanmah ih lakih profet an um tikah an hnenah langnak in ka lang ih an mangah thu ka sim. 7Sikhalsehla Moses cu ka miphun Israel mi pawl kilkhawitu-ah ṭuanvo ka pek ruangah, 8anih hnen ahcun hmaitonte rori in ka ṭong a si; thupolh in ka ṭong lo, fiangzet le tluangzet in ka ṭong a si. Ka pianhmang hman a hmu zo a si. Cutluk ih ka milai a si mi Moses cu ziangtinso nan thangsiat ngam?” tiah a ti.\n9 Bawipa cun an parah thinheng ngaingai in a feh santa. 10Cule mero cu Puanthlam ihsin a hlit aw ih, cu vete in Miriam cu phaarnat in a khat ih a vun tla cu vur bangin a rang thluh. Aaron in Miriam cu a zoh ih phaarnat in a khat ṭheh a si ti a hmu. 11Cutikah Aaron in Moses hnenah, “Ka bawipa, in zaangfah hram awla, aat-thlakza thil sual kan tuah zo nain kan sual man cu in tuarter siang hram hlah aw. 12A thicia in a nuih pumsung in a suak ih a taksa hrekkhat a ṭawt thluh zomi naute bangtuk ah Miriam cu canter hram hlah aw,” tiah a dil.\n13Cutikah Moses in Bawipa cu a ko ih, “Maw Bawipa, zaangfahte in Miriam hi run damter hram aw,” tiah a dil.\n14 Bawipa in, “Thuṭhimnak ah a pa in a fanu ih hmai cil in phui sehla, ni sarih sung ningzak in a um ding a si lo maw? Cubangin nan riahhmun lengah Miriam cu ni sarih sung suah uh, cuih hnuah nan lak sal leh ding,” a ti. 15A ti bangin Miriam cu an riahhmun lengah ni sarih sung an suah ih an lak kir sal hlan lo miseenpi cu ṭhawn loin an um. 16Cuih hnuah Hazeroth hmun ihsin an suak ih Paran hramlak ramṭhingah riahhmun an khuar.\n“Soisel” timi tongfang na theih ve ten na thinlung sungah ziang a lang?\nQ1. Mipum 12:1-3; Midang soisel duhnak a hramthawhnak taktak hi ziang duhsan in asi?\nMoses unau pawlin Moses an soisel tikah miphun dang nupi a neihmi an soiselmi asi ko nan duhsawnmi an neihzia an tong suak. Moses vekin an hnenah Pathian in thu a sim thei ve lo maw si, an ti.\nQ2. Mipum 12:4-11. Soiselnak in ziang a siatsuah theu?\nPathian in soseinak thlarau a zohman lo. (EPhe 4:30-32) siar aw. Pathian ih mizia ziang in zirh?\nQ3. Mipum 12:13-15. Soiselnak thlarau neipawl cu midang lak ihsin anmah te an la hran aw theu. Ziangtin zumtu mibur hnenah kan hruaisuak thei ding?\n· Midang thawn tahthima w dah hlah.\n· Nahsik nak hrimhrim um hlah seh.\n· DUhdawtnak in tong aw (EPh. 4:15), a theitu nun tuah thatu tongkam lawng tong suak aw (Eph. 4:29).\nQ4. Phi 4:8-9 siar aw. Na thinlung khawruahnak sungah hmun a luahtu na khawruahnak pawl sualnak, thilthalo a rahsuah tertu ruahnak pawl ziang a um, ngan khum aw. Ruahnak tha lo pawl cu Pathian duhnak tuansuahnak le lungawinak a suahtertu ruahnak in thleng aw.\nBible siar aw: Ni1-Mipum 12:1-16; Ni2-Suah 1:1-22; Ni3-Suah 2:1-10; Ni4- Suah 2:11-25; Ni5- Suah 3:1-22; Ni6- Suah 4:1-31; Ni7-Suah 6:1-30.\nUNTI 2 SESSION 3.docx


Suahlannak 1 (Exodus 1)\nSuahlannak timi cu, “Tlansuaknak,” tican a si. Himi cabu sungah hin Israel pawlih thuanthu a thupitnak: Ezipt ramih sal an taannak, Ezipt ram ihsin an tlansuahnak thu a um. Himi cabu hi ṭhen li ih ṭhen a theih. 1. Hebru mi pawl Ezipt ramih sal an taannak ihsin an luatnak; 2. Ezipt ihsin Sinai tlang ih an fehnak. 3. Pathian in a milai pawl thawn Sinai Tlangah thukam a tuah. Cuih thukam sungah nuncan ziaza lam, uk awknak lam le biaknak lam daan tla a tel. 4. Israel pawl in an Pathian biaknak inn an sak ding thu le a sungih hman ding thil pawl, puithiam pawl thawn a pehparmi daan le Pathian biaknak ding daan pawl tla an si.\nCuih tlunah hi cabu hin Pathian in a minung pawl kha sal ihsin a suah ih miphun phun khatah a tuah hai ih hmailamah ruahsannak a neimi phunhnam ah a canter a si ti thu a simfiang.\nHi cabu sungih thuanthu neitu bik cu Ezipt ram ihsin a miphun pawl hruaitu dingah Pathian ih hrilmi Moses kha a si. Mi-ih an theih tam biknak zawn cu bung kul sungih um Thukham Pahra kha a si.\nIsrael pawl Ezipt ihsin an luatnak (1:1-15:21)\n(a) Ezipt ramah sal an si (1:1-22)\n(b) Moses suahnak le a senlai (2:1-4:31)\n(c) Moses le Aaron in Ezipt siangpahrang an tong (5:1-11:10)\n(d) Lantak Puai le Ezipt ihsin an pawhsuaknak thu (12:1-15:21)\nTipi Sen ihsin Sinai tlang ah (15:22-18:27)\nDaan le Thukam (19:1-24:18)\nThukam Puanthlam le biak daan ding zirhnak (25:1-40:38)\nIsrael Mi Ezipt Ram Ah Hremnak\n1Jakob le anmah ih innsang ciar thawn Ezipt ramih a fehmi a fapa pawlih hmin cu: 2Reuben, Simeon, Levi, Judah, 3Issakhar, Zebulun, Benjamin, 4Dan, Naftali, Gad le Asher tla an si. 5Jakob ih sungsuak tefa pawl cu an zatein sawmsarih an si. Josef cu Ezipt ramah a rak um zo. 6Caan a hung rei deuh hnuah Josef le a unau pawl cu an thi ih an khukṭhi pawl khal an thi thluh. 7Sikhalsehla Israel mi pawl in faate tampi an nei ih Ezipt ram khat ko in an zai ih a cah khal an cak.\n8Cuih caanah Josef ih thuhla thei dah lotu mi thar pakhat Ezipt ramah siangpahrang a cang. 9Anih cun a milai pawl hnenah, “Zohhnik uh, hi Israel mi pawl hi an tamzet ih tlunah an cakzet fawn ih kan hrangah phan ding a um a si. 10Curuangah i ngai uh, Israel mi pawl hi an tam sinsin lonak dingah fimkhur zetin an thu hi kan ruah a ṭul a si. Ral kan neih pang a sile kan ral pawl hnenah an ṭang pei ih kan ram sungin an suak pang ding,” tiah a ti. 11Curuangah an thinpit koin hnaṭuan khung ṭuantertu dingah an tlunah salkhawngtu pawl an ret. Cuticun Israel mi pawl in rawl khawlnak dingah Pithom le Rameses khawpi pawl cu Faro hrangah an sak. 12Asinain Ezipt mi pawlih an hrem deuhdeuh tikah Israel mi pawl cu an pungzai deuhdeuh. Ezipt mi in Israel mi pawl cu an huazet ih an ṭihzet fawn. 13Curuangah sal zonzai ah an tuah hai; 14tlakrawh ser le tlakrawh tuah hnaṭuan khung ṭuannak ah an nun cu a har sinsin. Hnaṭuan har tinkim cu zaangfahnak nei loin hranhram in an ṭuanter hai.\n15Cun Hebru nunau a bawmtu nau dongtu sayama pawl hnenah Ezipt siangpahrang in thu a sim. Pakhat cu Shifrah a si ih a dang pakhat cu Puah a si. 16An hnenah, “Hebru nunau in fa an hrin ih nan tuamhlawm tikah naute cu mipa a sile nan that pei; nunau a si ahcun nan that lo pei,” tiah a ti. 17Sikhalsehla nau dongtu sayama pawl cun Pathian an ṭihzah ruangah siangpahrang ih thu cu an thlun lo. Mipa naute khal that loin an zuah ṭheh. 18Cutikah siangpahrang in nau dongtu sayama pawl cu a ko ih, “Zianghrangah hiti in nan tuah ih mipa naute tla nan zuah ṭheh?” tiah a sut.\n19Cule annih in, “Hebru nunau pawl cu Ezipt nunau vek an si lo. An cakvak ih an fahrin a olzet; nau dongtu sayama kan va thlen hlanah naute cu a rak suak zo ṭheu,” tiah an ti. 20Pathian ih ṭhatnak cu nau dongtu sayama pawlih tlunah a thleng. Israel mi pawl cu an ṭhangso ih an cak sinsin. 21Nau dongtu sayama pawl in Pathian an ṭihzah ruangah annih khal in faate an nei ve. 22Cutikah Faro in a ramsung mi hnenah, “Hebru nunau-ih hrinmi fapa hmuahhmuah cu Nail tiva sungah nan hlon pei; a sinan fanu cu hlon loin nan zuah pei,” tiah thu a pek.


Kalay-PDF In Ritheihsii Zuar Nupa An Kap That, Ralrinnak Veihnih An Pe Zo – Meifar\nNovember 22, 2021 simlam nazi 4:00 hrawngah Kalaymyo, PyiDawTa ih rithiehsii zuar nupa tuakkhat cu Kalay-PDF in an thianfai. Warning veihnih an rak pe zo nan an thlun duh cuang lo, an innsung ah ritheihsii tam zet an hmuh ih an hlonsak thluh.\nRalkap in thuneihnak an lak hnuah Kalaymyo ramsung ah ritheihsii tham an luar deuhdeuh, khua ṭhenkhat ahcun lamzin kap khalah sii an dawtaw lai hmuh ding aum. Ritheihsii zuartu pawlin daan le dun aum nawn lo hi rak hmang tangkai in an cangvai nasa zet.\nRitheihsii tham ruangah khawtlang a siatsuah ih rukru le suamhmang khal an pung ciamco, ṭhenkhat ritheihsii tham pawl cu PDF lem cang in mipi hnenah sumpai an va dil ṭheu. Tuiṭum ih an kahthatmi nupa cu ritheihsii zuartu hminthang an si, kum 36 mi an nu hi ritheihsii ruangah veihnih thawng arak tla zo.\nPDF-Kalay mi 6 cu an innsung ah an va lut ih an kap that hnuah an tlan, an ruak cu zanlam ah an vuiliam cih. Kan dung November 7 khalah NatChaung khua ih ritheihsii zuar mipa kum 37 mi cu PDF-Kalay pawlin zan nazi 7:00 hrawngah inn ihsin an hruaisuak ih khawleng ah an kap that.\nA ruak cu a zan ah khuasung mipi pawlin an vuiliam. An kahthatmi ritheihsii zuartu in a hlanah, “Ralkap pawlin in zuarter, in ra kai asilen khua hi an urkang ding. Ralkap pawl ka ko hngal ding” tin tualsung mipi pawl arak hringhro zo. October thla ihsin PDF-Kalay in Kalymyo ramsung ih ritheihsii zuar, thamtu pawl hnenah ralrinnak thu an rak pe zo.


Seherhnak Cakuat - Chinland Today Media\nJanuary 8, 2010 1:03 pm·0 comments\nHimi ca ka lo kuat hi mak na ti zet ding ka zum. Ka nunau sinak khal ruat loin ka lo kuat. Thinheng hram hlah maw. Ka lo ngai tuk. Kan dung zarhte ahkhan kan College tluangten ka thleng sal zo. Na buaizet phah cingten tlangleng hmun tiang in rak thlah ih ka lungawi tuk. Tlawng kan pih sung caan a a rei lo tuk ih pawi ka ti nasa. Kan college cu arak thing theh in ka thei.\nNang cu kan um tlang tinten capoh leh hnihsuak lawnglawng na rel theu ih na thinlung taktak ih na thurel tla ka hmuh dahlo. Asinan ka lo rinsan. Capoh tla na thiam…thinhar ih ka um caan khalah ka lo hmuh le cu, ka nuamawk sal theu. Ziangruang ah ti cu ka thei lo.\n‘Cun fala na nei zo maw? Tiih ka lo suhmi kha in ngaithiam aw’. A tu ah ka ruatsal ih ka ningzak daan cu! Ka aa tuk ti? Mipa dang pawl hnen ahcun khavekin ka um dah lo nan sokhaw. Ziang ruangah ti ka thei lo. Ka lo kawmngaih em. Mi thinlung na theithiam ih mi “care” na thiam em fawn.\nNa man caan ah mail in ca i kuat aw maw. Zangfahten. Cule, leng kan suah caan ah phone in ka lo biak leh ding maw. Na phone kha ziangtik hman ah rak swift-off hlah maw. Tlawng pih ding ka hngakhlap tuk zo. Thla in camcem aw. Ka lo ngai tuk. UThangte tu cu thal tlawngpih ih ka ra tlun caan ah Cinema kan zoh tlang ding maw.\nAnetnak ah UThangte, Esther in a lo biak phahphah ti ka rak thei ih ka thin nuam lo. Minung cu tongkamthiam le simthiamzet an um…simthiamlo pawl, a tuah ih tuahsuakpawl khal an um thotho. Na rual ka sinak vekin fala thate na neih ding cu ka lo duhsak. Bye the way ka bag sung ah na pavua ka hmu. Tlawngpi le ka lo pe sal ding.\n“UThangte, i mang ringring aw…ka thinlung ah na cam tuk …nan…”\nUThangte na thinheng lo ti? Ka lo duhsak tuk ruang ah a si. Asinan, na fim tuk ko ih fala fim le aa cu na thleidang thiam ko ding ka zum. Ca saupi ka lo kuat ih na lau deuh ding ka zum. Kan kawm awk lai ih ka tongsual mi le na duhlo zawngih ka rak um pang le in ngaithiam aw maw.\nCa alo kuattu: LiLi Hniang


Ka Nu Aw Kur Diam Kur diam 2 - Chinland Today Media\nKa Nu Aw Kur Diam Kur diam 2\nMay 9, 2010 1:16 am·0 comments\nUnau thuanthu hman a bangaw thei lo tiin kan thawk hnik pei. Kan thuanthu roling ah Ngan Bo-in a nui ruh cu tthaten a fun hnuah sentlung pawng ah a phum. Cucu Phuncawng kungah a cang. A hung par tikah Ngan Bo cun a tizu in a duh. Asinan a in ban thei hrimhrim lo. Cutikah Ngan Bo cun ti ngaihnak a theih lo ruangah cun ‘Ka nu aw kur diam kur diam’ a ti ih, phuncawng kung cu a rung kur ciaico. Cuisin a tizu cu khawpten a rak zuk ttheu tikah an ti.\nLeitlunah hin Pathian duhdawtnak ceng loah cun nui duhdawtnak hi thlum kiahko zetin kan in ciau ka zum. Cui nui duhdawtnak cu a thlum kan ti tak nan, fa le tei hrangah nun mi a sim mi cu khat deuh can a um lo thei lo. Asinan a rah suak cu a thlum thotho. Theithiam loin mawlmang zetih hawisan can kan neih hmanah, nui thinlung cu na fahranin hriamhma kan baih hmanah, kur diamdo phah cingten, ‘Ka fa kha khuilam ram ha a va thlen ih, seng le kham lakah ke sit ngal khawn tawngin a um pang pei maw’ tiin it lo le sing lo cingten in ruattu bik a si thotho. Na hrangih kur diamdo ttheutu bik hi zo ha a si ih, ziangvek harsatnak lo tuarpiin ha a lo kurpi diamdo ttheu ti hi ca siartu u le naupawl na thei fiang zo maw?\nTThal mei kangin ram a kang duahdo vivo laiah mipiin thil pakhat parah mitfuin an rak cawn cuahco lai Sadhu Sandar Singh cun a va hmuh tikah, a vun zoh fiang ve cu thingkung pakhat hi a rak kang cuahco rero khi a si. Cui thingkung parah cun vatein bu a nei ih, a fa note tla an um. Cu mi cu ziangtikah a hung kang fai ding ih, cui vate fapawl teh cu ziang an cang ding tiah an rak zoh lai hi a va hmu. A netnakah cui thingkung cu a hung kang ngaingai ih, vate bu khal cu a kang tuahto thlang. Mipi cun vate pinu cun a zuan hlohsan men an zum lai lakah a fate umnak a bu zawnah cun vanlai khilik tiang a zuang so ih, cunsin a bin ngurngo kha an hmu.\nAn khawruah a har. A netnakah a bu sungih a fate cu a thlain a vun pawm hai ih, an nufa zaten an kang that thluh thu a ngan mi a siar kan tam zet idng ka zum. A hmutu zaten nui duhdawtnak cu a va thuk tak em an ti kuahko ciau. An nun ciau cu an bihawk feng hai tikah, an nu ciauin ziang tlukin a rak duat ih, a rak cawm ti an theih suah tikah, ‘Ka nu aw kur diam kur diam’ an ti ih, an sualzia le an ttawngkam ttha lopawl cu ruat ttha salin an sir aw ih, an nun ciau cu an rem ttha ttualtto hai. Ca siartu nu le pa u le naupawl nanmah le nan nu ciau khan nan hrangah ziang tluk harsatnak tuarin a rak kur diamdo ti nan ruat dah maw? Na ruat ngam dah maw? Na ruat siang dah maw? …\nTlangval pakhat hi a nauhak sendertet laiah a pain a thihsan ruangah a nu cun a sun a zan, a sur a sa kian loin a kurpi hnelhno. Mi tampi cun, ‘Na fate keh le vawrh hman thei thiam lo rinsanih hringnun na zuam ttuntto hnak cun pasal dang tla nei menaw la a lo cawm ding ih, na hrangah a ttha sawn lo pei maw?’ an ti khalah ‘hmuh lo mi rinsan tumtu men si ai cun ka hmuh cia ka fapate hi ka rinsan le a fel deuh ding’ tiah a sawn ttheu. Cutin ni le thla zianghmuah meng simaw cu liamin, kumpi vawi ziat meng simaw a hersuak hnuah minung sahring cangin a hung tlangval ve thlang. Cutikah a nun sungrilah duhnak ti mi a hung siam suakaw ve. Cui duhnak cu a nui parah si loin a ngaizawn fala nunah a si. Ni khat cu a fala cun pasal dingih a duh ngaingai lo ruangah a tuah thei lo ding mi cu ka man dingah ka ngen ding ih, kan neiaw lo ding ti ruatin a man dingah cun ‘a nui thin’ a ngen. A va tin ih thinhar le hngakhlapzet thawi a rak hngak ringringtu le kum tampi minung sahring cang dingih kurpi hnianghnitu a nu cu a ral tum bik tlukah ruatin a va vuak thluk lawk mai. Cutin a thin cu a phawrh suak hnuah a sumpin a ken ih, a fala nui hnenah cun a man dingah pe dingin a fehpi. Lamzinah a ke a sit ih, a bah. Cutikah a nui thin a sumpi sungih ta cun, ‘Ka fa hniangte… na khawngaw na maw?’ a hun ti lai an ti cu teh maw? Maw… ka nu…ka nu… ka hrangah na nun hi ziangtlukin ha maw a kur diamdo kosawh ual e… Sualnak ngaidamtu hi Pathian bakah ka nu hi a si bik ko lo ding maw…\nDuhdawtnak lakih a sunglawi le thlengtu um lo ding khawpih in lainattu na nuin ziangvek harsatnak thawn a lo kurpi ti na thei fiang zo maw? Mi na bang theinak ding ruatin ziangtluk tiang na hrangah a kur diamdo? Thil sual na tuah lai khalah na tthatnak ding le na felnak ding lawng ruatin lo kurpi hnelhnotu na nui nun kur diamdote cu theifiang dingin na ruat fiang ngam maw? ‘Ka nu aw kur diam, kur diam’ kan tuah sual mi le kan tthat lonak lak ihsin in ngaithiam hram aw? tiin kan dil le kan ngen hi a phu hrimhrim mi a si na ti ve lo maw?\nCuruangah nui duhdawtnak cu:\nFavang zingpitih ni suak thiang viahvite vekin a thiangfai vervi ringring.\nRun ti lian bangih kham theih lo le\nSai cangpi tlukih cak a si.\nCun, pawpi vekih ralttha a si fawn.\nA sia sia co duh ih, a ttha ttha thawn in cawm duhtu a si.\nA duhdawtnak ruangih in kurpi hnelhnodan cu zingtin par bangin cuai ti ni a nei ve lo.\nCuruangah belte phai thei lo an sim bangin a fa le tei hrangah a duhdawtnak cu phai ti ni nei loin a kel ringring.\nCubangvek ruangah tunah hin mi bang le mi can na si ih, ka si theinak a si bik ko lo maw? Curuangah ka rual, ‘Ka nu aw kur diam, kur diam’ tiin ngaidam dil le upatnak pe in sunlawihtu si hi kan ti makmawh bikah na ruat ve dah maw?\nCutin fa le tei hrangah nui duhdawtnak cu:\nKumkhaw catuan hrangah daihnem a tling.\nNawi ti ni nei dah kel lo cerhti thiangte bangin mi a duhdawtnak cu thiangten a luang suak ringring.\nRalkap rinum vekin a rakthuam a ret siang dah hrimhrim lo.\nCui bakah a cim thei dah lo mi ruhkulhpi vekin a fek ringring.\nKan damnak le kan fimnak bulhrampi a tling fawn.\nCubang cu siin na theih ve tikah, maw… ka nu aw… kur diam, kur diam tiin ngaithiam dil phah ih, a hnenah tlan luh lohli lo bak a dang tuah ding kan neih ka zum hrimhrim lo.\nCun, nui duhdawtnak hi sungkaw hrangah cun:\nHarsat can le retheih canih a tuarfaitu bik le kan hnemawknak bik a si.\nRal lak khalah zam loin ralttha zetih a rak khamtartu hauhruangih ttang ngamtu a si fawn.\nTikhurih tidai cu khai tam pauh len a thawt deuhdeuh vekin a duhdawtnak cu kan phu lo cingin a tling khawm salter ttheu ih a thlum sinsin.\nPangpar tizu khi khuai le phengphehlepin tlan ttheu hman hai seula, thlum zetin a thar a suak ttheu vekin a fa le dam lo le sual, mi bang lo hrangah a thar sal ttheu ih, a zualter sinsin.\nCuruangah, “Kei cu… ka nu aw kur diam, kur diam” ti lo ttha ka si lo.\nSalai Lal Nei Ham (2008 June thla suak Senhri Mekazin)\nMother’s Day Hrang : http://chinlandtoday.info/index.php?s=Nui+thupitnak\nIndia President Hlun A. P. J. Abdul Kalam Nun Thuanthu\nSang Sawn Duhdawtnak


Hruaitu ttha nei dingin a man pek tul mi - Hre Mang\nHruaitu ttha nei dingin a man pek tul mi\nHruaitu tha man: Mipi in hruaitu tha nei dingin aman kan pe maw?\nMirang pawlin “There is no free lunch” “Suncaw a lak a um lo” an ti theu ih society/miphun/ram pakhatkhat in hruaitu tha a neih theinak ding hrang khalah alak in zo le ziangvek society/miphun/ram khalin hotu an ngah dah lo. Asile, Laimi (Falam) pawl the hotu tha nei ve dingin a man pek kan zuam maw? Society/miphun/ram pakhat in hotu nei dingin a man a pek tul mi pawl zoh hnik uhsi”\nInsang ihsin: Thlaci tha tuh le cisia do\nFapa tha, fanu tha, hotu tha suak thei dingin insang ihsin pek awknak, aman pek tul mi a um; nule pa in fate fimnak zirh a tul, tlawng ca zir lawng si loin nun fimnak, santiluang in mimal pakhat cio siseh miphun, mibur parah miphun thuanthu tuahtha dingin ziangvek tuanvo in pek ti zirh a tul. Tlawngah fimthiamnak zir cu zapi ten tuah vualvo mi asi. Thiamnak le theihnak cu tlawng ah an zir thei nan khawruahnak tha le thianghlim, hmailam saupi hmu cia in khawruah thiamnak, rinsan tlak mi sinak, le hnam-pacang nucang tha suahpi thei dingin insang ihsin a thawh a tul. Thinlungsia, puarthaunak, porh awknak, midang ziang siar lonak, ei-ruk-ruknak, mi thleidannak, hur-khuannak, hrawlhhrawlnak, thiltha lo tampi, mi huatnak, iksiknak, duh-am nak, tvp., pawl hi mi tampi cu an insang ihsin an zir mi, an tluak sungah hlawn theih nawn loin an thinlung tawdap ah erhbet mi an si. Cutin an taksa a tthan zat in cu pawl cu an tthancilh. Cutikah nauhak cu an hung pitlin tikah an nauhak lai ihsin an thinlung sungah ci tuh mi cun rah a rahsuak tikah senpi vangtlang hrangah thiltha lo a suahpi theu. Thiamnak an nei tam deuhdeuh, an lian deuhdeu, an cak deuhdeuh, rualpi an nei tam deuhdeuh asile senpi vangtlang lungawinak lungrualnak an siahsuah thei mi a tam deuhdeuh. Curuangah insang ihsin kan fale te thinlung khawruahnak sungah ziang ci kan tuh timi in tuisun le thaisun thangthar nonawn le senpi vangtlang, ram le miphun hruaitu tha, thinlung pitling le rinsan tlak an suahter ding maw, suah ter lo ding timi ziangmawcin lai a rel asi. Insang ihsin senpi vangtlang hrang thiltha tuahnak, thil fate ihsin a zir mi pawl cun an pitlin tikah an nulepa in ci an tuhmi cun rahtha a rah theu asi. A man insang ihsin kan pe cio maw?\nBiaknak: Dingfelnak, sualnak do\nRam thangso (englightened society) pawl ahcun tlawng cazir nak tha tuk tampi an neih tikah biaknak hi hotu tha hring suak dingah a thupi tuk lo ah an ret men thei nan kannih Laimi pawl dinhmun ahcun biaknak in thlaici a tuhmi hi kan miphun kan ram hrangah hotu tha hring suak dingah a thupi tuk mi asi. Kawhhran in ziangvek thuken a nunpi in a dinpi, kawhhran member pawl thinlung sungah ziangvek milai nun-thuken thlai ci tuh asi timi hin a member pawl thinlungput, thinlung mizia cu a tuah tha in a tuah siat thei, ziangvek lam hawi in a member pawl thinlung a kaihruai timi in ziangvek hotu a hring suak ding timi alangter asi.\nKawhhran in dingfelnak a dinpi maw, ram le miphun cawimawi tu thlaici a vawrh maw, thutak thudik cu leitlun sinak, hminthanak, lennak le nunnak hnak in a thupisawn in a ret in a ausuahpi in a dinpi maw, asilole khatlam ah sualnak a pawmrem maw, hurkhuannak a pawmrem maw, eiruknak a pawm rem maw, mi dang mithli tlaknak in ngah mi sumsaw cu a lawm maw, huat awknak thlai maw a tuh duhdawtnak thlaici, tvp, thuken a nunpi mi hin ziangvek hotu a hring suak ding timi a langter asi. “Dingfelnak cun miphun a cawimawi ih porh awknak le eiruk nak cun miphun a ti mualpho asi”.\nSenpi vangtlang: Upatnak, tuhlut awknak, pek awknak, le thuanthu sia tanta\n“Mirang thufim in ziangpohpoh na ngaisan mi ne na upatmi in a lo pan dingih na huatmi le zianghman ah na siar lo mi in a lo tlansan vivo ding” an ti. Hruaitu tha nei dingin senpi vangtlang, society in hruaitu hnenah tuhlut awknak, upatnak, le pek awknak neih hrimhrim tul mi asi. Mi hrekkhat in “hruaitu tha an um hnu ah cu pawl cu a suak dingmi asi” an ti men thei. Asile, hruaitu tha in senpi vangtlang cu santiluang in a phut mi vekin thiltha lam ah hruai thei dingin a tulmi senpi vangtlang in “ a man” kan pe thei ding maw? Ziangruangah senpi vangtlang, miphun pakhat in hruaitu kan tul? A bur in senpi vangtlang miphun thuanthu tuah tha dingin sengpi vangtlang in tuah tul mi a um ruangah asi lo maw? Mipi in a man an pek tul mi an pek rualrual in hruaitu tha khalin a theih/neih, pek tul mi a nei ve.\nSaya Ahung, Indiana a rat lai ah hitin a sim dah,”Laimi (miphun) ka duhdawt na ti ih mi hrangah na pek awk asile nangmah lo zuarthlai tu le na thin ti na tu ah an cang ding,..” tiah a ti. Laimi hrekkhat in ziangtin an sim dah, ‘ziangruangah thiltha nan theih mi midang a hlawkpi tu ding pawl nan sim in nan dinhmun nan hlawkmi vek hlawkpi ve dingin nan bawm lo” tiah an ti tikah hitin an rak sang, “Mah dodal le thangsiat tu ding bawm kan paih lo” ti tu an rak um dah.\nLeitlun ah miphun dang pawlin an neih mi hruaitu tha pawl khi mi fel famkim an si cuang lo, an ti thei mi an fimnak umsun ah an mipi in an cawimawi, dunglam in an ttanpi, keh le forh ah an dinpi, a tulmi hmanrua an pe, phurnak thawn an ttanpi tikah senpi vangtlang tul mi duh mi, an miphun thuanthu in a phut mi an rak dinpi feh pi ih mipi an rak kaihruai thei tikah lam hlapi tiang thuanthu an rak fehpi asi sawn theu.\nUpatnaknak ti tikah khuahlan siangpahrang vekin upatnaknak si loin kan miphun kan duhdawt, kan upat asi ahcun kan lakah a lubik, kan miphun hmuihmel phurtu, kan lakah zozo le ziangvek an si khal le anmah mimal pakhat sinak ruangah si loin kan miphun upatnak ruangah upatnak le ttihzahnak kan pek thei a tul asi. Kanmah lala hman in kan hotu, hruaitu cu kan upat lo asi ahcun midang zohman in in upat sak lo ding ti khal theih a tul. Cutin senpi vangtlang upatnak a cotu hotu hruaitu khalin mipi thazang cu a ban thacak ah hmangin raltha zetih a feh ngam ding asi.\n“Tuhlut awknak” ti tikah lungpi cu lungte in a kil lo ahcun” an ti vekin hruaitu tha suak thei dingin mipi tuhlut awknak um loin a cang thei lo. Hruaitu cun mipi tampi in an hmuh ban lonak ah hma-sawn dingin mipi thatnak ah hruai thei dingin mipi khalin an theih hrih lomi, an hmuh ban lomi lamzin par khalah hruaitu pai thuthluknak le khawruahnak (judegement and decision) parah hngat aw in an thlun ngam a tul asi. Cui hleiah hruaitu tha nei thei dingin mipi lak ihsin an hruaitu ai ah a thi ngam ding tiangah pumpe awk ngam a tul ve! Kan mipi lakah zoh aw sal hnik uhsi! Hruaitutha suak thei dingin kan thinlung sangka kan ong aw maw? Hruai tu pawl tlamtlin lonak au rero tu maw kan si, an tlin lonak ah betbawmtu, midang hnenah thangsiattu maw kan si, midang in an thah zik tikah thihngam in kan miphun kan milesa hruaitu hmaiah ding ngamtu? Kanmah le kanmah kan thei aw cio ding!\nA bik takin mino tete pawl, nan fimnak thiamnak le cahnak thiltitheinak pawl cu suangin kan pu, kan pa, kan u le hnakin thiltha tampi ka tuah thei sawn ti langter ding hnakin, kan hotu hruaitu pawl ziangtluk an tawntai timi haihlang hnakin, kan ti thei mi tuah thei mi umsun cu a tu ah a san tlan lo le famkim lo zet an si khal le kan hotu le hruaitu pawl kaihhruainak ah tuhlut aw aw in kan ti thei mi, phurnak, duhnak, thazang le fimnak pawl cu kan burkhaw ve ding asi sawn. Cutin tangdawrnak thawn kan hruaitu pawl kaihhruai nak hnuai ah kan/nan tuhlut awknak ruangah nineta ah a ni a kim tikah mipi in an lo rinsan sinsin dingih Pathian in a lo cawisang sawn ding asi. Hihi theih ringring a tha, hruaitu le hotu tuan lai pawl ti mualpho dingin na fimnak le ti theinak suangin thiltha tiah na ruah mi na tuah mi pawl cu miphun lungrualnak siatsuahtu a rak si sawn thei.\nHruaitu thuhnuai ah tuhlut awk ti tikah diklo zetin mi uk a tum tu le mipi hruai sual tu thuhnuai khalah tulut awk theh ding, santhar san thleng awknak dawi ban lo ding khawpin at nak in dinhmun kaihhnget ding tinak asi hrimhrim lo. Cuvek hruaitu dik lo, mipi hruaisual tu le senpi vangtlang lunghmuizawng le thatnak siatsuah tu do ngam le hailang ngam dingin senpi vangtlang thinlung sungah dingfelnak thuken in hram hnget pi a thlak a thupi zet fawn.\nA neknak ah hihi cinken tha zet asi; hruaitu kaihruainak hnuai ah senpi vangtlang ziang tiang an tuhlut aw ih an pe aw thei timi parah hngat aw in miphun, mibur pakhat cu a feh cak in a cak lo thei ih hruaitu tha khal a nei in a nei lo thei asi. “Vokpi cu sui na pek asile a bal bek men ding” an ti vekin ziangtluk mifel mitha hruaitu tha a cang thei dingmi mimal Pathian in in pek khal sehla mipi thinlung sangka ong aw in tuhlut awknak, pek awknak, upatnak kan pek thei lo asile ziangtik hmanah senpi vangtlang hmaiah ding tu hruaitu tha kan hmu dah lo ding.\nHliamhma ti dam tul: Ziangvek miphun mibur khal anmai sungah anmai thuanthu lala in hliamhma a put mi an um theh. Thimnakah, USA kan zoh asile midum pawl cu American thuanthu in hliamhma a put mi an si. Asinan tu ahcun midum, mirang, misen ti um loin pawm rem awknak, thuanthu in hliamhma a put mi damternak hrangah hma la tlangin ke an kar tikah senpi vangtlang lungawi tlang nak le rampi pumkhat sinak in thuanthu cu anmai lamtang ah tuah in ke an kar thei nak asi. Cuvekin Laimi pawl khalin kan thuanthu in mibur le mimal par khalah hliamhma in put mi pawl cu senpi vangtlang in damter dingin tan la tahrat in hmailam sausawn zoh in kekar thei a tul. Dunglam thuanthu tha loin in thunun ding maw, kan miphun thuanthu cu kan lamtangah tuah in lamzin kan sial ding, hril ding kan nei.\nHruaitu parah a hngat aw thei lomi miphun, hruaitu kaihhruai nak hnuai ah a tuhlut aw thei lomi miphun cu ziangtik lai khalah midang kut hnuai ah an um ringring dingih miphun dang thansoh zatin an thangso dah lo ding. Mimal in an thangso khal asile a bur in miphun pakhat sinak in senpi vangtlang hmasawnnak lam ah cun an inhnen miphun dang pawl dungah an tang ringring ding. Ziangvek miphun, mibur khalin anmah thawn a tlak aw mi hruaitu an nei theh; laimi, Falam maw Tidim maw Hakha, tvp, khalin an mipi thinlungput, thinlung mizia, le an hruaitu thu hnuai ah an tulut awk thei dan ih zir in anmah thawn a tlak aw mi hruaitu an nei theh sawn asi.\nHruaitu tha nei dingin kan Falam mi senpi pawlin a man kan pe ngam maw, kan pe thei maw, kan pe ding maw?\n4) Upa pawl: Thangthar sangka onsak\nMirang thufim in “Hruaitu tha a hring suak thei lo tu hruaitu cu a hlawhtling lo bik hruaitu asi” an ti. Hmai ah ke a kar tu pawl, anmahin hruaitu an tuan lai ah ziangzat antuah thei timi hnakin ziangvek hruaitu tha an hring suak timi hi a thupi sawn le thuanthu in a cinken ringring tlak, thuanthu nung a hring suak tu ding sawn asi. Curuangah, mi upa zo khal ziangvek dinhmun ah hruaitu a tuan khal asile hruaitu tha a hring suak lo, a zirhsuak lo, amah hnakin thiltha tamsawn a tuah thei tu ding hruaitu a hring suak lo ahcun a kaihruainak cantha cu tampi a sung asi. Hruaitu rak tuan dah tu pawl, hruaitu tha hring suak dingin a man na pe zo maw?\n5)Mimal: telve nak\nMimal pakhat cio cu maihrang cang-ai khawrh dingin a vaktawi men kan si theh ahcun rualpitha cu kan tul men thei nan hruaitu kan tul lo. Na feh lo ding ahcun hruai na tul lo. Mai tappi kawmah to hmun ah to men dingah hruaitu na tul lo.\nMimal pakhat cio in ram le miphun hrangah tuah thei mi, thuah thei tikcu, tuah thei zat a bang aw lo cio. Insang nu pakhat cun senpi vangtlang lakah senpi vangtlang hrangah hna tampi a tuan lo hmanah a insang ah hmailam ah ram hruaitu ding le ram le miphun hrangah rah tampi a rahsuak ter tu ding fapa tha fanu tha a cawmdawl, fimnak a zirhnak in sunlawi tlak thilta miphun hrangah a tuah rero vekin, ramsung laihlum tu pakhat in sumpai tampi thawn siseh ca tampi ngan in siseh leitlun khawmual tin fangin ram le miphun hrang hna a tuan lo men ding, asinan a ti thei tawk le tlin tawk ten kan ram a humhalh in kan nunphung le miphun sinak a kenkawh nak in sim cawk lo upattlak miphun thuanthu tuahtha tu asi. Cuvek thiamthiam in ramleng um pawl khalin mimal pakhat cio mai thu thaw mai voih thaw ti ah mah te nung menmen si loin kan dam sungah ram le miphun senpi hrangah thiltha tuah nak in siseh miphun lungrualnak hrangah senpi vangtlang tumtah mi le lungawizawng thawn a kalh aw mi mai mimal diriamnak le duhthusam cu tanta in senpi vangtlang hmalaknak ah mah le ti thei tawk in kekar ve, lamzin zawh ve a tul. Mahte cang-ai khawrh pawlin hruaitu an tul lo vekin hruai dingmi miburtha um lonak hmunah hruaitu tha khal an suak dah lo.\nMimal pakhat cio mah le mah zoh awk a tul, hruaitu pawl hnuk thla tu maw ka si, hruaitu pawl cakter dingin tuhlut aw tu, bawmtu, an tlaksam nakah pitbet tu? Asilole, tu hlo bangin miphun thuanthu santiluang lenglam ah miphun dang duhthusam riantu sal ah ka cang zo maw?\nA netnakah, Laimi (Falam mi) pawl hruaitu tha nei dingin a man kan pe zuam maw? Mipi kan aa tuk, kan sual tuk maw, kan mawh tuk maw? Hruaitu an mawh tuk, an tha lo tuk, maw? Kan thuanthu a se tuk maw? Zohman phunzai thei kan um lo. Kanmah thawn a tlak mi hruaitu kan nei ih kanmah thawn a tlak mi kan thuanthu cu nitin te ngan rero asi.\nNangteh khui lamzin na zawh ding? Hruaitu tha nei dingin a man na pe ve ding maw, midang pek mi na siatsuah sawn ding? Tuisun ah mimal pakhat cio thuthluknak in thaisun kan thuanthu a tuah tha in a tuah se ding. Tuisun ah ziang thlaici kan tuh timi parah hngat awaw in thaisun ah a rah kan at ding asi.


Myanmar Acozah In Ramleng Ih Milai Zuartong Mi Cazin Tarlang - Chinland Today Media\nMyanmar Acozah In Ramleng Ih Milai Zuartong Mi Cazin Tarlang\nJanuary 12, 2017 12:35 am·0 comments\nMyanmar rampi acozah cun 2016 sungih ramleng ih zuartong mi cazin a tarlang. Mi 300 lenglo an kim ih an lak ih mi 41 pawl hi kum kimlo an si tiin le an zuar tambiknak hmun pawl cu, China, Thailand le Malaysia ram pawl ah an si tiin a tarlang. An zuarnak sanbik pawl cu hramhram ih neihawkternak, hnatuan ding le hlawhhlang canter ding pawl ah an si titla hminsin an si.\nMinung zuar le Ramri kilhimnak lam tlangbawi pawl ih an hminsin dan ah hi zuarsuah tongtu pawl lakih 213 cu nunau an siih mipa hi 94 an si an ti. China ram ih zuar mi ruang ih thubuai hi 88 an um ih, Thailand ah mi 9 le Malaysia ah mi 6, Myanmar ramsung rori ah mi 28 pawl zuar an si titla in hminsin ahcun a um.\nHramhram ih pasal neihding ih an zuar hlo mi thubuai hi 85 a siih, hnatuan ding hrangih zuar mi 32, hlawhhlang ding hrang ih zuar mi 12, leiba ruang ih zuar mi 1 le fa ih lak dingih zuarmi 1 pawl tla an tel.\nLt-Col Myo Thein in Irrawaddy thuthang pawl hnen ih a simnak ahcun Rangoon khawpi ah mi 27 lenglo zuarawknak a um tiin a simih 2015 ah mi 10 lenglo a um titla in a rel.\nA sim bet nak ahcun minung zuartu mi 42, nunau 28 le mipa 14 pawl khal kaih an si zo ih mi 47 tluk hi tu ah a um hrih lai ding zum a si thu khal a rel. US State Department cun Myanma rampiih a hminsin ngah lo mi tamzet an um ding an zum. Ahleice in Thailand ram ah nauhak mi 1000 lenglo an hloral ta ding titla in an zum a si.#\nMore from my siteFacebook In Hnaṭuantu Mi 3000 Labet In Zuk ṭhalo Thianfai DingMyanmar Bus Cangsual Ah Mi 19 ThiTLANGHRA DAN IH UM FALA/TLANGVAL NEI PAWL HRANG KISSENGERKARKum 8 Lai Thantlang Ih Zu Khamnak An Tuah Mi An HlawhsamUS In Thaad Ralkhamnak South Korea Ah A Bun Fel Ngah EeMalaysia Kaihkhih Tam Sin Ding


Myanmar Ram Democracy Ngah Dingin A Zuam Rero Dan Reltu US President Biden – Vapual Auaw\nMyanmar Ram Democracy Ngah Dingin A Zuam Rero Dan Reltu US President Biden\nUS President Joe Biden cun Myanmar ram buainak a ngaihtuah zet thu, kaihmi pawl a seherh zet thu pawl cu S.Korea President Moon Jae-in thawn an an tonawk tumah a rel ih Myanmar ram Democracy ngah dingin a zuam rero dan khal a rel tel.\nUSA president Joe Biden le S.Korea President Moon Jae-in cu may 22,2021 , ah US Washington DC ah tongaw an si ih an tonawk caan ah media pawl thusuhnak caan on in US president Biden in Myanmar thuhla a relmi a si. Ram pahnih president cu N.Korea thuhla ah tongaw an sinan, Myanmar ram thuhla ah mallai an rel tel.\nUS President Joe Biden cun “Keimai bulpak hmuh dan le pom dan khalah mipi ren lo tukin dekcok rerotu Myanmar ralkap pawl an cangvai dan le mipi lakah ralthuam an hmang ciamco cu ka mawhthluk tuk lawlaw. Curuangah Myanmar ram in Democracy a ngah theinak dingah, kaihmi pawl thlah zalen an si theinak dingah le ralkap in mipi an thah reronak pawl tawp dingin nornak kan nei vivo dingih theitawk kan cangvai vivo ding. Cumi rualrual in ramdang pawl khal Myanmar ralkap hnenah ralthuam zuar nawn lo dingin le harsa Myanmar mipi cu cohlang dingah ka lo forh duh a si,” tiah a ti.\nMindat Khawpi Sungah Ralhrang Pawl In Mipi Dawr Le Inn An Bauh Ih Thil An Ru\nNuhmei Fa Pakhat Lawng Nei Ka Si ih Ka Fa In Thah Sak Tikah Nun Dan Ding Ka Thei lo


Nikhat Hnu Nikhat Myanmar-China Ramri Buainak A Sosang Vivo – Meifar\nNikhat Hnu Nikhat Myanmar-China Ramri Buainak A Sosang Vivo\nMyanmar-China ramri buainak cu nikhat hnu nikhat a sosang vivo tin kiangkap um mipi pawlin tualsung media hnenah an sim thei. Myanmar ramsung a buai hnu ihsin China cozah in ramri hi arung nor ciamco, ramri nortu pawlin ‘Covid-19 ruangah an tiih feet 50 lenglo ah ramri phitnak thirhri pawl an khang.\nHimi ramri an norawknak cu Shan State, Muse Township sungah a si. Pan Kham khuami U Sai Naw (kum 40) in, “Kan leilet sungah ramri phitnak thilhri an rung ret veten kan va phelhsal thluh. Kan loram hi China ramsung ah a lut ding ti kan phang zet, kan loram hi China ramsung ih a lut asilen eihawlnak kan nei nawn lo ding” a ti.\nChina cozah in Covid-19 ruangah ramri lan an siang lo ih ramri an phit thu an rak sim thei ve, cun hitin khuasung mipi pawlin ramri phitnak thirhri hi an rak phelh cingcing asilen nan loram sungih suak pawl kan lo leisak nawn lo ding tin an hringhro ruangah khuasung mipi pawl cu an thinhar zet.\nKhuasung mipi pawlin an ramri buainak cu tlunlam thuneitu pawl hnenah an sim thei nan zohman in an va buaipi lo. Khuasung mipi pawl lawngin anmahten an buaipi aw. Tualsung mi pakhat in, “Ziang cozah hman in in ra buaipi lo. Kanmahten kan buaipi awk a ṭul, China lamin len in rak hringhro bet. Kan loram sungih suak pawl hi China cozah in an lei nawn lo asilen buainak kan tong bet ding ruangah kan thinhar zet” a ti.\nRamkhelhnak ih tel Sai Myo in, “Ka hmuhdan ahcun ramkhelhnak thu thawn a pehtlaihaw ding, kan ramsung a buai laiah China in caanṭha an rak la tum ve a si ding. Kan ramsung a buai laiah ramri an rak nor tum a si ding, ramri thuhla ah ziang cozah hman in an ra buaipi lo” a ti.\nMong Ko ramri kiangkap ah MNDAA le ralkap pawl an doawk rero lai ruangah China pawl ih an khanmi ramri phitnak thirhri cu zohman in an va phelh ngam hrih lo. Pangkham khua kiangih an khanmi ramri nornak thirhri cu khuasung mi 140 lenglo in an va phelhsal ih China lam in ziangtin an ra cangvai sal ding ti an zoh ringring lai. Pangkham khuami Sai Naw in, “Ramri an phitnak thirhri pawl cu kan va phelhsal thluh nan kan buainak cu hitin a cem hrih lo ding. Ziangthil a thleng vivo ding ti kan thei hrih lo” a ti.\nNupa Tuakkhat Cu Ralhrang Pawlin Rapthlak Zetin An Kap That


2-night B&B Stay with G&T (mid week): Enjoy a mid week 2-night B&B Stay with Gin & Tonic Cream Tea for £99 per room (offer expires 30th September 2019).\nSun 25 - Thu 29 Aug 2019\n| Sun 1 - Thu 5 Sep 2019\n| Sun 8 - Thu 12 Sep 2019\n| Sun 15 - Thu 19 Sep 2019\nThe availability grid shows special offer prices and availability from Sun 25 Aug 19 to Sat 31 Aug 19 as of 24 Aug 19 at 22:59. It's easy to check availability for other dates, just use the calendar to choose the start date, and then click the Search button. Click the Book or Reserve button to book the highlighted days.\nShowing special offer prices for 2 nights from Sun 25 Aug 19\nX £ £ £ X X X room\nX £ X £ £ X X room\nX £ £ X £ X X room\nX £ X X X X X room\nAvailability updated on 24 Aug 19 at 22:59


David ih Thusuhmi - Chinland Today Media\nMay 31, 2010 11:48 pm·0 comments\nMilai hi ziang so a si ih na theih ringring?\nMihring hi ziangso a si ih a zawn na ruah? -Saam 8:4\n– 2 Sansiar.15-16\n– John 12:27-50\nfrican thufim pakhat cu “Thusuttu cu lamzin a hlo lo ding” ti a si. Himi thuruah daan in kan ruat tikah Saam sungih David ih thusuhmi pawl theithiam dingah in bawm. David cu a nunnak lamtluan hrangah Pathian ih kaihhruainak hawltu a si.\nA thusuhmi hrekkhat pawl cu: Pathian ih tumtahmi tuah suak hmuh a duh ruangih a suhmi, “Maw Bawipa, ziangtik tiang so hiti ih ka um ding? (Saam 6:3). Pathian in misual hman a ngaihven daan a mangbangnak, “Milai hi ziang so a si ih na theih ringring? (8:4). Pathian ih umpinak a hiarhal ruangih a suhmi, “Maw Bawipa, ziangah so a hlazet ah na um ringring? (10:1). Zo so Pathian thawn a um ding ti a theih duh ruangih a thusuhmi, “Maw Bawipa, na biakinn ah zo so a beu ding? (15:1).\nDavid in a harmi thusuhnak pawl a nei dah. Pathian hnong in sualnak lamzin thlun tikah lamzin hloh hi ziangvek a si ti, a tep ngah zo. Hmanseh a tonmi thu harsa pawl parah Pathian ih duhnak a hawltu thlarau mi a si zia a canganmi pawl ah a langfiang.\nThusuhnak: David vekin thusuhmi na nei maw? Sut awla Pathian Ttongkam zumnak le Thlarau Thianghlim hnattuannak in a thu ngai in a lamzin ih a lo hruai tikah thlun aw. – Dave Branon\nKa thinlung in thu tampi a sut,\nKa thinlung ih theih hiarhalmi pawl;\nMaw, ka Pa, zaangfahten, i ngai hram aw!\nMaw, Thlarau Thianghlim, i zirh ringring aw! – Verway\nThusuhmi neih cu a ttha,\nPathian ih a lehnak pawl hawl cu a ttha sinsin.\nSUALNAK HMIN DING


Van Gogh Parih Mit Pahnih | VCTH\nVan Gogh Parih Mit Pahnih\nHome » Cahram » Van Gogh Parih Mit Pahnih\nBy vcth on July 11, 2013.\n2003, December ah Mg Htun Thu ih lehmi cabu pakhat ka lei. Cabu thulu cu Yamat Mi ti a siih Vincent Van Gogh ih thu a si. Cabu thar thawn cu inn ah lungawi ten ka tlung. Ka cabuai parah ka cabu cu ka ret, zaan ah siar ka tum. Ka pa zung ihsin a tlung, ka cabu cu a hmu. Ka pa cu casiar peihtu pakhat a si vekin cui cabu thar te cu a lakih a siar. Ka pa a siar lo caanah kei ka siar. Cutin kan hleh ka aw.\nVan Gogh thu cu ka duh nasa. Milian innsungsang ih suak asinan lennak, hminthannak a hawl lo thu, Pastor a ṭuan laiah farah zonzai a kawhhran mipi pawl thawn pumkhat in a tuarpit zia, a duhdawtmi lungduhte hrangah zianghman a nei lo nan a lungduhte ih a mawi zet ih a hmuhmi a hna a fala nu laksawng ih a pek thu, zuk a suai mi pawl hminthan duh ruangah siloin zuksuai cu a nunnak ih ṭhenkhat a si zia, a zuklem pawl cu a thinlung hiarhalnak a hliomi mei alh ih irh suak mi a si zia, a zuksuai mi pawl cu a nunnak ih a tuarnak (feeling) pawl tarlangnak inn a si zia cu pawl cu ka uar nasa. Van Gogh cu ka uar tukih ka pi ih hmin a pek cia mi kan uico MB kha keimah ten Van Gogh tin ka thleng.\nZuksuai peih ka silo, a thiam tla ka thiam lo. Mi zuksuai cu a zoh ka peih ih tawk deuh lai. Ziangruangah Van Gogh hi ka uar nasa ti keimah ten thu ka sut aw. A zuklem maw ka duh, maw a nun maw, a pahnih ten?\nVan Gogh ih thuanthu thei hlah sehla, zuksuia a peih lo le thaim lo tu ka si vekin a zuksuai mi pawl ka duh ciamco ding ka zum lem lo. A nunnak ka uar ruangah a nunnak ih a hliomi a hiarhalnak pawl ih a irh suah mi a kut neh pawl ka uar.\nZarhkhat hrawng a rei hnuah ka pa thawn thunuam rel tlangnak caan ka ngah. Ram thuhla, leitlun thu, Sep 11 ih thil cang mi thu pawl, thuhla phunphun kan rel khawm. Van Gogh ka uar zia thu tla ka sim. Ka pa tla in lungthiang ten Van Gogh parih a hmuh daan in sim ve. Ka pa in, ‘Van Gogh cu ka uar lo nasa, mi aa a si.’ Mah nunnak hrang ziang ka tuah ding ti a ruat thei lo tu, mah le mah hman ṭhiṭha ih a cawm aw thei lo tu pacang pakhat a si zia, fala pakhat hrangah mah hna pek ti cu thinlung lam mifamkim lo (psychology problem) a si zia pawl cu in sim ve. A hmuhdaan in cu a dik ve, zianghman el ding ka nei lo.\nKa pa hrang ih zero cu kei ka hrangah hero a si. Ka pa ih a hmuhdaan a sual lo ti ka lung kim pi ko cuvekin ka hmuhdaan tla a dik ti ka lung kim pi aw ve. Zuksuai cu ka peih lo nan awnmawi cu a duh zettu pa pakhat ka si. Van Gogh a naupa tluk in cu ka theithiam pi thei lo men ding asinan thinlung a Hliomi Hiarhalnak ih man, ziang a si ti cu a tam le mal in ka theithiam pi ve.\nA Hliomi Hiarhalnak cabu cu kan innsungsang ah mit pa hnih in kan siar ih hmuhdaan pahnih a suak. Mit pali in siar sehla hmuhdaan pali a suak men ding. Ka pa ih hmuhdaan in ka mit in mal ter lo. Ka pa in Van Gogh a uar lo ruangah, uar lo in ka um cuang lo. Cuvekin leitlun ah mit tampi, mit pawl in a phunphun-in in hmu ko ding asinan ka hmuhdaan, ka leitlun pi thawn ka hmailam ah a fung le rang in ke ka kar rero ko ding. A dik ka ti mi tla mi pawl-in a dik in ti pi thluh lo ding. A ṭha an ti mi tla ka hrangah an ṭha thluh lo men ding. Hih A Hliomi Hiarhalnak parih Mit Pahnih in leitlunpi leh thil um tu daan pawl ka lung in fiang ter.


Brazil Ramkhel Hminthang 2 Cu Sualawknak In An Thubuai An Cinfel – Meifar\nBrazil Ramkhel Hminthang 2 Cu Sualawknak In An Thubuai An Cinfel\nDecember 15, 2021 admin Leitlun 0\nBrazil ramkhel hminthang pahnih cu an karlakah remawk lonak, thubuai phunphun aum ruangah an thubuai pawl cu sualawknak in an cinfel. A nehtu in an ramkhel thubuai khalah nehnak a co ding tin an lungkim tlang ih an sualaw vutvo.\nKum 39 mi Simao Peixoto cu Borba ramsung hruaitu a si, an ram thurawm petu hlun Erineu Alvas Da Silva (kum 45) thawn an remaw lo zet. Erineu Alvas Da Silva in a soisel ringring ih “Miaa pa” tin tla a ko, Erineu Alvas Da Silva in an karlak ih thubuai pawl cu sualawknak ih cinfel dingin a ngir hmaisa.\nSimao Peixoto in reilote hnuah a cohlang ih “Lamzin ih misual ṭheu ka si lo, kei cu Borba ram hruaitu ka si. Asinan sualawk a duh a si ahcun ka man ringring, nehtu ka rak si ringring” tin online parah a tarlang. An sualawknak cu MAA daan le dun vekin an sualaw, thongawk, sitawk le buanawk pawl a ngah thluh.\nA zoh man cu ticket pakhat ah $100 in an zuar, an sualaw taktak cu an nehtawk aw zet ih mipi khal an rak au dumdo. A thok lam ahcun Simao Peixoto in a neh lo lawk, asinan round 3-nak ah Simao Peixoto in a buantlu ih nehnak a co.\nRalhrang Pawlin Khuasung Mi Pakhat A Nunglai In An Urthat\nA Rualpa A Runnak Ah A Thi


Piantharnak - Hre Mang\nWELCOME TO MY PAGE > Khristian Nun Bawmtu Cahran > \nPiangtharnak, sersiamtharnak, thlahtharnak, Thlarau hrin mi, Vanlam hrin mi, ti pawl hi tongkam bang aw, a san bang aw mi a sim theh. Piangtharnak timi cu Pathian Thlarau in a thi mi milai thlarau, Pathian thawn pehzawm awknak a nei nawn lo mi, Pathian ih ral dinhmunah a dingmi, milai thlarau kha nunnak a pek, cuticun amah thawn pehzawm awknak thar a pek ih milai thlarau cu Khrih hmuihmel kengin a sersiam tharnak, Thlarau Thianghlim ih hrintharnak asi.\nPathian/Thlarau hnatuan: hrinthar/sersiamthar/\nJn 3:3, 5-8, “Mi zo khal a pianthar lo ahcun vancung uknak a co thei lo.” Piantharnak timi cu thu theihnak men si loin “Thlarau ih hrintharnak asi.” 2 Cor.5:17, “Mi zo khal Khrih ah a umtu cu sersiam thar asi zo, a hlun cu a cem zo ih nunnak thar a nei zo”.\nGal. 6:15 Sakhua biaknak ruangah si loin “Sersiamtharnak” ruang sawnah asi. “Sualnak sungah mithi kan si laiah Pathian in nunnakthar in neih ter mi asi” Eph.2:1. “Milai dingnak ruangah si loin amai zangfah lainatnak liolio in rundam tu Khrih sungah Thlarau in in sersiamthar ih in kholhfai sawn asi” Tit 3:5-7.\nEph. 2:8, Pathian Thlarau in a thi zo mi milai thlarau cu a sersiamthar, a ti-nung, Pathian thawn pehzawmnak thar a neihter rualrualin milai thinlung sungah Pathian in zumnak laksawng a pek. Cuticun, zumtu cu, Khrih ah zumnak in a nung mi asi. Cucu milai zuamnak le tuahnak ruangah asilo, Pathian laksawng liolio asi Ep. 2:9.\nHril cia nak:\nZumtu pawl Khrih nunthar an neih mi cu leitlun sersiam hlan ihsin Pathian thiltum asi:, Leilung sersiam hlanah, amai tumtah le lunghmui zawngin in Khrih ah inrak hril cia Eph. 1:4, 5. A hram thawk isin Pathian in in hril cia, cuticun Thlarau hnatuannak in tithiamhlimter dingah,\nSersiamtharnak cu Pathian hnatuan asi, Khrih ih insang ah mithar pakhat lawmlutnak asi, Khrih taksa peng zawmtu, mithar pakhat cu Khrih insangah a hmin laklut asi. Pathian ih ral dinhmun ihsin a fa dinhmunah kan dinhmun a thleng aw zo. Zumtu pawl leitlun kan um sung hmuahhmuah in kaihruai, in bawm, in kilveng tu dingah Thlarau Thianghlim in kan sungah in cencilh.\nThlarau Thianghlim Cencilhnak:\nThlarau Thianghlim cu kan sungah amahkhan (guanranteed) tu tuanvo nei in a um, ep. 1:13-14.\nMinung lamah: Theihnak dik\nMilai siathatheihnak sungah Thlarau in theihternak a pek, Pathian fa sinak a theihter.\n2Cor.4:6, Pathian in kan thinlung sungah ENG a enter ih theihnak dik , Khrih ah Pathian sunlawinak in theihter\nKhirh ah thih le thawhsalnak: Rm 6:4. Cuticun, zumtu pawl cu Khrih thihnak ah zumnak in kan thi ve zo vekin Pathian thawn a kumkhua um tlang ding le a sunlawinak sunlawih tu dingah Khrihi ih thawhsalnak khal kan tawm ve ding asi.


Khua a siktuk ruangah mei sa muah dingin tappawn i meiling a vun tawk. It offers spacious and stylish en dinin rooms with balconies overlooking the Adriatic sea. Butlak cu sungtla fala asi vekin fala thuam in a thuam aw i zanmeng tlangval pawl thawn hla an leh aw rero. Cutikah Sava cu a khawruah a har ih a mangbangin puanpi sungah a va it. Leisure activities available nearby include hiking. Kapil Sharma Comedy Videos.\nYogrel Ia menawarkan bilik dan apartmen gaya desa yang selesa. Puanpi sungih Kinglingin an rak keu ciamco lala i Sava cu um ngaihnak khal a thei nawn lo. Log masuk dan beri reviu. Fur ruah cen laifang asiih ruahpi cu a sur thlurthlo rero. Tempat penginapan ini adalah sesuai untuk rekreasi yang aktif serta percutian keluarga. Bible in milai nun thuken in zirhmi pawl tla cu 1 Pathian thawn bulpak pehzawmnak, 2 Mahlemah uk aw aw in Thlarau Thianghlim luahkhat, ukmi nun, 3 Insang le midang thawn pehzawm awknak, 4 Society le kumpi cozah thawn pehtlaih xava, le 5 sersiammi ziangkim parah pehtlaih le tuanvo, pawl tla an si.\nBulpak nun, insang, venghnen, khua le ram, miphun thuanthu liangparah suangin Pathian zumtu kan sinak langter a cu tuk zo. Kawasan sekitar dan pemandangan ke tasik Bohinj sangat indah dan menarik pada semua musim. Miphun mibur pakhat ziangtluk a thangso cak timi cu an hruaitu ziangtluk a fim, a lian, a fel, a tha, a cak, tvp, bulpak thatnak hnakin mipi pawlin ziangtluk an dinpi, ziangvek tiang an hruaitu hrangah an pek awknak, an neihmi, sumsaw, bungrua, thazang, le nunnak tiang pek in ziangtluk an miphun hruaitu an dinpi timi parah a hngat aw sawn mi asi.\nCawnlam hmuahhmuah ah Khuangcawi timihi a sang bik. Shooter by Paramount Movies Digital Download. Himi lakah a pakhatnak lawng hi thupibik ah ret tahratin a dang pawl kan thlau thlak theh in a lang. Hotel paling popular It offers spacious air-conditioned rooms with dingln. Akses WiFi percuma disediakan di semua kawasan. Khrihfa kan sinak um a kim hnu ah dingfelnak a tlaniam sinsin, khat le khat upat awknak, hruaitu upat tihzahnak, ram le miphun hrang tuanvo laknak, farah zawnzai harsa bawmbawinak, tvp, thatnak lam kan tlasam sinsin.\nAll apartments have a terrace, cable TV and free wired internet. Culole, taksa kimlo thawn tahhtim asile lu lawng thangih taksa dang thanglo theihnak lawng thangih nun tellopum lawng tum savw taksa dang thanglo lennak lawng ne ih nuncan ziaza siatvp zohmaawi lo zetin kan thuanthu hi neta tesinfa pawl hnenah tanta tla a si pang thei. Untuk maksimum 5 tempahan terkini anda.\nCuhnakin kan theihnak fimnak cu midang lamzin hmuhtu ah hmang sawn uhsi. Satu-satunya cara untuk memberi ulasan adalah untuk membuat tempahan di laman kami dahulu. Cuvek ngaingai in Sabek i khuangcawi ni khal miphun zarawi an suak i, a thei aw dah lo khal theih awk nakah an hmang i a hmu aw dah lo pawl khal hmuh awknakah an hmang digin.\nBuat perubahan pada tempahan anda melalui nombor pengesahan dan PIN anda. Destroyed In Seconds Videos. The Aquapark Spa Centre is directly opposite. It offers free WiFi and free parking. It offers en-suite rooms with satellite TV and fridges. Ia menawarkan bilik-bilik yang berperabot moden dengan akses WiFi percuma. Falam peng sungah hrin tete, Falam peng sungsuak hrin asilo mi, hrindang a ummi pawl siseh, biaknak le ramkhelh thu ah ruahdan bang aw lopawlkom dangdang siseh senpi vangtlang thinlung hmunkhat ten pawlkom, pehtlaih awk le tundin sawmdawl awkdan kan szva ding a cu tuk zo.\nThe farmhouse offers fresh home-grown fruits and vegetables, dairy products and meats. Intek pa cu a tho ih khaw inn hnenah a vak vivo, sava sualzia cu a aupi, ziangtluk sava thatlo zia cu intin asim vivo. Khuahlanah Sabekin khuang a cawi ih Vanzuang anzaten khuangcawi lam cu an ra zawh ciamco. The terrace is located in the shade of the Mediterranean greenery. Sila semak inbox emel anda dan klik pautan untuk set semula kata laluan anda. Penginapan ini menawarkan penginapan berhawa dingin dengan Wifi percuma.\nIa menawarkan bilik-bilik yang cerah dengan lantai kayu, peti sejuk, dan penghawa dingin. Pathian nung zumtu kan si. Hotel ini menawarkan pemandangan laut. Raba ishq day roge video qawali. Mibur umkhawm, miphun pakhat sinak hrangah a tulmi pawl kan tlasam sinsin.\nBible in milai nun thurampi in zirhmi panga kan nunpi a cu tuk zo. Related Posts.\nDijind Kan duhlomi, thuhrum hmangin Pathian in inpek dah lo. Sungtla ti mi cu cawnlam tuahtikah an cawnlam tuahtikah an cawnlam sung hmuahhmuah zan ra mengtu dingih an sawm mi fala a si. Falam tonghmang pawl hi zumnak lamah piangthar aw ter zet kan si. WiFi access is free. It offers air-conditioned rooms with a balcony, free access to Wi-Fi and a flat-screen satellite TV. Cuisin Artidahte cu a nule a u lei phu cu a la ngah thei. Sila masukkan kod pengesahan anda: Pusat bersejarah Koper berada 1.\nYozshugrel Daftar — membuka kotak dialog. Puanpi sungih Kinglingin an rak keu ciamco lala i Sava cu um ngaihnak khal a thei nawn lo. Ia mempunyai pantai peribadi. Tetamu kami akan ke tempat penginapan dan menilai beberapa faktor seperti — adakah biliknya bersih?\nAkinozuru Kanmah pulpak, insang, khua le ram, miphun, pengsungah a thlengmi, a cangmi parah midang mawhsiatnak kan ban a cu, kanmai thuanthu cu kanmai liangparah suangin ke kan kar a cu. Mankhung zetmi thiltha ngah dingin alak in zianghman ngah a theih lo. Akses WiFi percuma disediakan di semua kawasan. Hotel ini menawarkan pemandangan laut. Kawasan sekitar dan pemandangan ke tasik Bohinj sangat indah dan menarik pada semua musim. Sava a lam i, Arpi in a hun hler duaido.


2020 : Falam ih Mi cuangce zohṭhimtlak pawl (2) | Falam Online Media\nFalam hrambun Chinland Herald Daily News cun 2020 kumpi kum khat sungih Falam dinhmun a thlir sal ih tualsungum zohṭhim tlak tiih a ruahmi mi 10 hrilnak a nei.\nCumi lakih mipahnih cu tarlang a si zo ih, atu khal ah mipi hrang riantu ṭha tiih a ruah mi cozah zung hnaṭuantu Dr Tluang Cung Thang, Pa David Van Tun, Pu Lian Thang le rampi huap in Falam mawinak pholang ringring tu Salai Piang Piang (Eden Studio) te pawl a hril.\nPa David Van Tun\nPa David Van Tun cu Falam Municipal zungih Executive Officer (E.O) a siih Falam khuapi mawinak, thianhlimnak le um nuamnak hrangah zuam zettu a si.\nFalam Mino Pawl thawn ṭang tlangin mipi hrangah tlawmngai hmalaknak nei ringringtu a si. Hnawm hlonnak, tidai peknak, khuapi zoh mawinak pawl hrangah teima suahtu a siih Falam hlimnak hrang ṭuan ringringtu a si.\nDr. Tluang Cung Thang\nAtufang Falam siibawipi dinhmun in hnaṭuan rero lai a si ih, Falam a thlen veten Siizung kiangkap ṭhansonak hrang hmalak ṭuto cihtu a si.\nCovid boruak ah Falam khuapi him thei dingin online in siseh, lenglam ah siseh Falam nasaten ṭanlatu a siih mipi thawn rualrem ten hnaṭuan theitu a si.\nSiizung ih ṭulsammi pawl ah acozah hnen a sim thiam ih cozah budget thawn tuah remcang lomi pawl khal tualsungum pawl thawn ṭan la in hmalaknak neisuak ringringtu a si. Thisen hlutu pawlkom dinsuahnak ih hohatubik a si ih Falam hrang a tuah ṭuanmi par ah sunloih phu rori a si.\nSalai Piang Piang (Eden Studio)\nAnih hi Falam khuapi mawinak pawl fuh zetih pholang thiamtu a si. Falam khuapi ih mawinak tintian cu online ah a zuk thiamnak thawn a pholang tikah Falam ih duhnunnak pawl cu midang pawl khalin sunglawizet in tep ngah tertu a si.\nAmah a um zarah Falam khuapi cu hnamdang mi tampi khal in online ihsin an theih phah hlei ah hminsintlak a simi Surbung Vanzam tualrawn onpuai tivek khal ah amai` zukmi pawl hlir in leitlun hmun ti`n luah ter theitu a si.\nSalai Piang Piang\nPu Lian Thang\nFalam Electric zung vuanthok bawi Pa Lian Thang cu dunglam ihsin hnaṭuan semrem theinak hrang ṭangzettu a si.\nMeisa a siat ding khalle online ihsin mipi hnen theih ter cianak a tuah ṭheu ih ziangruangah a siat timi khal an zung FB page ihsin mipi simthan ringringtu a si.\nChristmas boruak ih Falam khuapi ceimawinak khal ah electirc meisa pawl vaang pempem dingin a hnaṭuanpi pawl thawn nasaten rak ṭuantu a si. Falam khuapi tleumawi dingin duhsakzet ih ṭuantu a si.\n← Serh bangaw ṭhitumnak dinpitu si hi a sual maw?\nFalam Khawpi Laili ah Inn 6 a kangral →\nLairal Tlangtluan ah Thantlang ralkian pawl an beu\nJune 15, 2021 Ni Hnem Sung 0\nFalam, Matubuk Veng ih Pastor Thang Hre Mang (GBC) in Mual in Liam san\nJune 19, 2021 June 19, 2021 Ni Hnem Sung 0\nHakha kahdonak thu ah CDF ṭuanvonei mipakhat annka\nMay 4, 2021 May 4, 2021 Ni Hnem Sung 0


Thailand Ram Buai Nak A Dai Zo - Chinland Today Media\nThailand Ram Buai Nak A Dai Zo\nApril 15, 2009 3:13 pm·0 comments\nThailand ram Prime Minister Abhisit Vajijave leh Cozah nawr thlak tumtu mipi pawl leh ralkap pawl buainak ruangah Bangkok khawpi ah minung 2 an thiih,tui dinhmunah buainak tuahtu mipi pawleh Cozah lam pawl biakawknak an neih ruangah buainak tuahtu mipi pawl cun an buainak tuahmi an cawlhsan hrih asi. Hi buainak tuahtu lakih an hohatu pakhat Kannika Saikaew cun Cozah in mipi pawlih duhdan ngai duhlo ih ralkap cahnak hmangih mipi pawl a tthua ciamco cu pawi a tithu asim.\nAn hotupa bik Jatuporn Pronpan khalin tuidin hmunah mipi sahim nak hawlih buainak tuah cawlhsan a tul hrihih buainak cu cawlhsan hrih hman nungna kan tumtah mi Thailand ram Cozah diktak mipi duhdan ih a feh ih diknak a um laihlanlo cu kan nawrsal leh thotho ding tiah a sim. Thailand ramhi pursum leilawn nak lamleh sumdawn naklamah ram thangso cu asi ve pamnan Politics ah hin a buai ringring mi ram asive.\nSri Lanka Ralkap In Ceasefire Pah Bal\nTui zingah LTTE pawlcun Sri Lanka Cozah thawi thutiam kamawk nak umlo ih rin umzet leh hnget zetmi Ceasefire tuah an duhthu an sim. Tui naite ih nihnih sung Ceasefire an tuahmi cu Sri Lanka Cozah ralkap pawlin an pahbalih LTTE pawlih daitei umlai an kap ciamco tiah an sim.\nTui dinhmun ah LTTE pawlhi an dinhmun a thalo zetih Sri Lanka ram saklam Mulaitivu ih Pudukudiyirippu ih hramlak ram Square Kilometre 20 hrawng sungah an tawmkhawm aw ih Sri Lanka ralkap pawlin tlansuak theilo dingin an kulh rero lai. LTTE pawlih relhnak hmun hi mipi vangtlang um khawmnak hmun kah awk nak ih hmanlo dingmi No Firing Zone an timi asi ruangah an him hrihlai asi. LTTE thupuangtu cun mipi vangtlang pawl himdam tei hmundangih thiarsuak an si theinak dingah ramdang pawlih theipi nakin Ceasefire diktak tuah an duhthu a sim. Ceasefire tuahmi cun zo veve hrangkhalih thiltha a si theinak dingah ramdang theipi nak hnuaiih tuah a ttul asi ati\nThailand PM Bang Dingin Mipi In Nawr\nThailand Ram Buai Nak\nBurma Ram Hrilawk Ding Thu


Korea zuknunglem le Kristian innsungsang - Chinland Today Media\nMarch 23, 2014 11:08 am·0 comments\nRalrin nun mi a zirh\nPa khat le pa khat par ih an rin um lo daan pawl hmuh ding a tam sawn ruang ah fa la tlangval pawl hrang ah si seh inn sang nei zo tu pawl hrang tiang in ral rin nun mi a zirh. A that nak hmu tu pawl hrang ih ruah nak pek mi.. (zuk nung lem lo khal in kan kiangkap khaw sak daan thlir in si seh, cun kan ni zum tu pawl hrang tlaah cun kan Bible in ziang kim in zirh fam kim sawn. Bible in na nun lo kai hnget sawn seh la a fek sawn lo ding maw?)\n1.Innsungsang kimcang ten rawl hil khawm a theih nawnlo\nKan pakan ih buh le hmeh acem tikih kan duh mi ciar kan suah awk vial vo theu lai kha ka va ngai ve. “Nang a lu na duh,nang athla ngiau,nang a tit var,nang a thin,nang a thau, khah nang mah ei aw”kan ti awkkhawm vial vo lai kha ngai a va um ve.kan ca buaiah pakan a kim nawn lo. zo saw kan co ka ah ra lut ih in ra ru tu? Nang nget pi korea zuk nung lem na si.ka lo kai ngah zo.\n2. It caan abang aw thei nawn lo\nInnsang nei zo tu cun thu um daan kan thei lohli mai.A hrek khat zuknung lem tla cu zan nazi 9:30 pm hnu ah a ra suak cu the!Thuruah awk kerhko caan rem cang a um thei nawn lo. Nu pa then thei tu hi rin um lo nak tin ka rak thei dah nan a tu ahcun nang Korea zuknung lem ho maw inn sungsangih thentheknak thlen tum tu. Hmuh in na um ngah zo.\n3.Fa le te an zon a zai tuk ee.\nNu bikin zuknung lem zoh hi a thawt zawng a si sap bai tla ahcun “nu nu,cu mi kha mi ka duh”ti’n dil le ngen ngam asi lo.Nu nu.. ti dai ka duh?um men.ka zun suak?ka lo king ding. Na pa thawn va feh uh!nu nu ka ek suak?nang mah ten feh!ka ih hmu? Nang mah ten it!Ka ril rawng?nang mah ten ei!Phone a ra?In va kaih sak ta!Aw…Fa le te par ih nui aw thlum te le zoh en kol awk nak khui lam ah saw thli in a hran hlo cu le?Thli sia nang korea zuk nung lem na si, kaih ngah in na um zo.\n4.Nunhlun thuanthu mi a von mang ter\nA zuk nung lem ih zir in nun hlun thuan thu nei pawl hrang ah cun a nun ah “seh la ..seh la..seh la”in nun mi a ti re thei.A rak cang suak zo lo mi thu hnu von ruat sal in nun bei don nak thlen ter thei tu..mi bum aa tum tu nang Korea zuk nung lem na si ..ka lo thei fiang.I bum re ro duh hlah.\n5.Thinlung ah lal din hmun a co\nZuk nung lem in kan thin lung ah ram a lak cun thil dang kan ngaih tuah thei mang lo.A caan a rawng kim cun kan lal (siang pa hrang) biak a tul.Tuah tul poi mawh zet zet khal a zuk nung lem caan ih zir in thu bawt cat asi.Zanlam na zi pa 7:00 ih thu poi mawh kha kan thu poi mawh ah kan ret thei nawn lo.Kan Pathian biak caan khal zuk nung lem ih caan a lak daan ih zir in thawn a tul thlang..Poi kan ti cio lo maw? Nang korea zuk nung lem kan Christian nun ah Lal din hmun ra co tum hlah.kan lo bia nawn lo ding. Setan hman rua na si..in her kual tum duh hlah… hmuh in na um ngah zo.\nA hlei ce in kawlram sungum kan lai mi Chistian inn sungsang cun a tlun thu thawn peh par aw in ngun ngaih zet in kan bih tlang khawm a cu tuk thlang tin ka ruat.Kei mai bul pak hmuhdaan tla ahcun Hmuh tham lo ten in ei se re ro tu nget, setan hmanrua in si ka hmuh. kan inn sungsang ah ziang tlukin hi hmuh tham lo nget a tla zo?In ei se zo? hi nget in in ei kuahom tum(kau) hlan ah a thah thei daan lam zin hawl khawm tlangin a zam rang thei bik in that loh li uh si.


Ralkap Pawlin Putar Kum 72 Mi An Vel That – Meifar\nMyanmar ralkap pawl ih sualdan cu ziang tuah thei nawn lo, damlo putar khal lainatnak an nei lo ih an vel that.\nMagway Division, Gangaw Township, Namkha khuate ih um putar kum 72 mi U Kan Htauk cu ralkap pawl ih an velhnak hliamhma ruangah August 21, 2021 zinglam nazi 1:00 ah a thi. A taksa parah hliamhma nasa zet a tuar.\nTualsung mi pakhat in “U Kan Htauk ih thihnak cu ralkap pawl ih an velhnak hliamhma ruangah a si. A hmai, a hngawng le a dunglam ah an vuak ih an vel ciamco. Hliamhma khal a tuar nasa, putar a si vekin ziangtin a tuar thei ding. Tuizing ah in cemsan” a ti.\nAugust 18 ah ralkap pawl cu Namkha khua sungah an va lut ih an inn le lo pawl an siatsuah, khuasung mipi pawl cu sahimnak hawlin ramlak ah an tlan. Tlansuak thei ve lo, damlo putar U Kan Htauk cu kut an rak thlak ciamco, an khuasung inn 20 an siatsuat hnuah an thilri bungrua pawl an laksak ih an tlan.


The Person Of The Bible - Chinland Today Media\nSeptember 1, 2010 1:03 am·0 comments\nBible Ih Milai (The Person Of The Bible)\nCa Thianghlim nan siar ih nan zir; … Ca Thianghlim sungah kumkhua nunnak ka hmu ding, tiah nan ruah ruangah a si. Hih Ca Thlianghlim cu a zate in keimah ih thu a simtu a si. – Johan 5:39\n– Saam. 135-136\n– 1 Korin. 12\nKawhhran hruaitu pawl thuzirnak an neih rerolai ah Pastor hminthangzet a simi Earl Palmer cu kum zabu a hrek sungih Pathian Thu a zirhnak le thuthangttha a simphuannak pawl pianhmang a neihtertu hmuhtonnak pakhat ih thu a vun ruat ttha saal.\nCumi cu Bible tlawngta a silai ah a Bible zirhnak a ngaitu pawl thazaang a pek hngai ttheumi ttongkam a si: “Ka theih suakmi cu Bible ca siar dingin mi pakhat ka forh thei ahcun rei lote ah maw, nehhnu deuh ah maw Bible cu an upat dingih Bible in Jesuh Khrih a khihhmuh hngai ding. Jesuh Khrih an upat tikah zumnak thawn an hlat aw nawn lo,” tiah a ti.\nJesuh in Amah dodaltu pawl hnenah, “Ca Thianghlim nan siar ih nan zir; cuti ih nan zirnak cu hih Ca Thianghlim sungah kumkhua nunnak kan hmu ding, tiah nan ruah ruangah a si. Hih Ca Thianghlim cu a zate in Keimai’ thu a simtu a si. Sikhalsehla nunnak ngah dingah Ka hnenah nan ra duh cuang lo,” a ti hngai (Johan 5:39-40).\nBible siar tikah a ttulmi cu thinlung sangka ong in theih duhnak taktak thluak thawn zirzoi ding hi a si. Bible ih a khihhmuhmi le a langter duhmi taktak cu Jesuh a si kha kan theih ngah tikah Amah zum dingin thu kan tthencat a ttul.\nJesuh Khrih hrangah thinlung sangka a ong ih A sungah kumkhua nunnak a neitu hmuahhmuah hrangah lungawinak tumpi a um. – David McCasland\nPathian Ttongkam Bible cu thazaang tlungtertu ruah vek a si,\nThlaici le rawlkung pawl ti a toih;\nSangka a ong awmi thinlung ah nunnak thar a run keng,\nKan ttulsammi zate in pek. – Sper\nNganmi Ttongkam in a nungmi Ttongkam Jesuh hnenah in hruai.


Chinmi telin Malaysia ih um Kawlrammi mipum 1000 luan cu Kawlram ah kuat kir sal an si | Falam Online Media\nChinmi telin Malaysia ih um Kawlrammi mipum 1000 luan cu Kawlram ah kuat kir sal an si\nFebruary 23, 2021 Ni Hnem Sung\t0 Comments\nChinmi telin Malaysia cozah in raltlan dinhmun i a pom lomi le daan lo in an ram ih luttu kawlrammi mipum 1000 luan cu February 23 ah Malaysia ram ihsin Kawlram ah an kuat kir.\nKawlrammi minung 1000 luan cu Malaysia cozah in an ramsung ah Daanlo ih luttu dinhmun in kan dungkum lam in a kilkhawi zo ih UNHCR lam in an dinhmun zingzoi a tum nan Malaysia cozah in a siang lo.\nThe #Malaysian immigration dept. deported over 1000 people back to #Myanmar, now under control of a military junta, in defiance of a High Court order & without assessment and status determination by UNHCR, showing shocking disregard for human rights. https://t.co/DcQPYcxcNE\n— Linda Lakhdhir (@LLakhdhir) February 23, 2021\nMalaysia cozah in kawlrammi mipum 1000 luan a kilkhawi thu ah UN in nasaten a dem ih atufang Myanmar dinhmun thei ciangtu International level humanright hnaṭuan pawl khalin kuat kir lo dingin nasa zetin cozahpi an nor ih thuṭhenzung tiang an thlen.\nThuṭhenzung lam in February 24 ah an thu lairelsak dingin thu a suah nan Malaysia cozah cun an thu suah cu ziangah siar loin Kawlrammi 1000 luan cu a ra hmuak haitu Myanmar ralkap tipar Lawng thawn February 23 ah a kuat kir hai.\n#Malaysia's immigration department said on Tuesday (Feb 23) it had carried out a repatriation programme involving 1,086 Myanmar nationals, despite an earlier court order staying the deportation.https://t.co/B1qucIXF5g\n— The Daily Star (@dailystarnews) February 23, 2021\n“Tlangparmi mimal hnamte telin Kawlrammi mipum 1000 luan cu ralkap dilnak vekin an kuat fel zo. An ram ah an kir sal ti cu a si ko nan ralkap kut sungah ziang an va cang ding ti sim a theih lo. Atufang hi kawl ralkap in rampi ukhruainak a kai fawn tikah an ra phur mi minung 1000 luan hrangah an nunnak hrang tiang kan phan sak a si.”\n“UN lam khalin siseh, Human rights pawlkom a simi Amnesty International le Asylum Access in theitawk suahin kuat kir lo dingin Malaysia cozah hnen ah kan dil. Court tiang kan thlen ih February 24 hi an thu relsakding ni a si. Culai ah thuṭhenzung thusuah cu ziangah siar lo in Malaysia cozah cun Myanmar rammi mipum 1000 luan cu an ram ah a kuat kir sal” tiah Amnesty International, Malaysia ih director, Katrina Maliamauv in NPR hnen ah a sim.\nMalaysia cozah cun an kuat kirmi Kawlrammi lakah Rohingyas Muslim le UNHCR ih humhimmi asylum seekers an tel lo tiah thuthang an suah nan humanrights hnaṭuan pawl cun naute suakpek le amalbik asylum seekers 6 an tel tiah thuthang an suah ve a si.\nMalaysia cozah kutsung ihsin Myanmar ralkap kut ih apmi Kawlrammi mipum 1000 luan hi an thuhla cipciar ih theitu an um lo. Malaysia le Kawl ralkap lawngin an dinhmun an theiciang ih Kawlram an thlen tikah ziangtin an tuah ding tikhal theih a si lo.\n← Falam : Khukbil in Duhphorhnak neitu an um lai ah Bank rak dawrtu Mino khal an rak um\nThe Myanmar Times A Mual Pho →\nMogok ih inn ciim ah nauhak telin mithi 11 le hriam tuar 3 an um\nIn ra ngairtu cu an thi ṭheu tiih catarnak Palik zung cilnuai tuar\nOctober 10, 2021 October 10, 2021 Ni Hnem Sung 0


NLD Pawlin Thiamthu Rel Ding an Thei Lo Maw Si? - Pu Khuang Lian Sum - The Chin Times\nThe Chin Times > Lawrkhawm > Thlirnak > NLD Pawlin Thiamthu Rel Ding an Thei Lo Maw Si? – Pu Khuang Lian Sum\nKan ram hruaitu pawlih thilttha tuahmi cawimawi leh sunlawih nakthu rel dingah Ka dang a hnaanglo ih, An thilti diklo mi ngannak dingah Ka kut zungzik khal a thirlo.\nKan hmuh vekin Kan U le nau pawlih Inn leh lo khua leh ram pawlcu NLD pawlin Ralpi khua bangin an siimih, rampi leh rampi do aw bangin JCB leh Tank pipi hmangin mai miphun pi U le nau thisen zawmpi pawlih Inn leh lo khua leh ram pawlcu hnawmpen leh meivaam ah an canter ta riai, Hi kan u le nau ttap rero pawlhin NLD hi an mah bawmtu leh kilhim tu dingih duhzet ih an hriltlin mi an rak si nan an mitthli luangter tu ah an cangta a sihi.\nSi e,, Himi thuah Chin mipi leh NLD pawl ih thucuh awk micu Chin mipi cun NLD pawlin Inn leh lo khua leh ram an siatbal thluh hi thildik a silo, tihi Chin mipi ih dinnak cu a si. NLD pawlcun Cozah siannak um lo leh danlo ih khawdin mi a siih, Cozah sian nak umlo ih Inn sak mi a si, tihi NLD pawlih dinnak cu a si ve.\nAw le, NLD pawlhi Inn leh lo khua leh ram siatbal tu an si ruangah an siahbal mi khua leh ram Inn leh lo pawlhi Daanlo ih an dinnak thuhla an theimi fiangten Chin mipi hnen ah an sim fiangthei maw??\nCun an siahbal naksan ziang ruangah timi fiangten Chin mipi hnenah an sim ffiang thei maw? Himi thuah NLD pawlhin an thilti mihi a dik a si ah cun an diknak thu fiangten Chin mipi hnenah relfiang ngam haisehla,\nAn dik nak leh thiamthu relding an theilo a si ah cun Tlankual rero leh relh hlo nak hawl rero tumlo in Chin mipi hnenah Kan tisual a si in ngaithiam uh tiah ngaidam dil mai haiseh la Chin mipi thin na leh an ttahnak mithli luangtla a hul deuh mahna\nHimi thuih NLD hotu pawl karlakih thusia puhawk nak leh thutha cuhawk nakih an buairuuk nak cun lamzinsuk lamtluang a pan vivo ih,\nHimi thu ah reldan pali a um,\n1, Nakah, Speaker Pu Zo Bawi in Bualpi khua a dinsuak ah cun Falam District ah minung Population an tam vivo dingih MP seat thum an nei theisal pangding ti a phan ruangah CM, Pu Lian Luai cu Bualpi khua siatbal dingin thu a pe ih CM Pu Lian Luai in Speaker Pu Zo Bawi ih thu a el ngamlo ruangah Bualpi khua hi a siatbal ter ti a si.\n2, Nakah, Chin ram NLD hotu pawlin Pu Zung Hlei Thang leh Pu Ral Hnin cu 2020 hrilawk nakah Candidate Seat coter sal an duh nawnlo ih, Mi dangih thleng an duh ruangah Pu Ral Hnin ih bial mipi pawlin Pu Ral Hnin an duhlo nak Au Aw ansuah nak dingah Bualpi khua hi siahter a siih, himi Bualpi khua siahbal nak thuah a mah Pu Ral Hnin khal tuanvo pektel a si hngehnge ti a si,\n3, Nakah . Bualpi khua hicu Cozah sianak umlo daanlo ih dinmi khua leh ram In leh lo a si ruangah NLD Cozah in Daan lo ih din micu Daan hmangih a siatbal a siko ti a si.\n4, Nakah, Bualpi khua hi NLD Cozah ih siahbal mi a silo CM, Pu Lian Luai in Kawlpa tlawnnak ih pek a duh ruangah CM thuneih nak hmangih a siahbal mi a si ti a si.\nHimi thuah Chin mipi maw diksawn? NLD pawlha diksawn? ticu Himi Cangan tu Kei Mi tlawmte cun ka theive loih, Himi Catlang tawite hin Kan Chin ram leh miphun Kilhim ih Tungding, Humhim, leh Cawisangtu dingah Zovek minung kan hriilding timi hi a nung Pathian duhdan rawn in ngaihtuah nak thinlungfim hmangtlang uhsi tihi ka lo sawm dunnak a si e,,\nLal nak tohkham sangah , Na ram zuar aw hlah.\nSumpai len leh tthat nakah, Na miphun zuar aw hlah.\nNa ram duhdaw aw la, Na miphun humhim aw.\n[ Suntha lo thlawhnuam uh le]\nHminsin: Himi thu hi Pu Khuang Lian Sum in amai’ Facebook cahmai ih a nganmi a si. The Chin Times cu ṭanbul neilo in bangran ten Ca kan post ṭheu. Kan mipi in thudik kan theih ngah ding kha kan tumtahmi a si ruangah, NLD lam in CNLD thu an nganmi siseh, CNLD lam in NLD thu an nganmi khal zobul ti umlo in kan tisuak ringring ding.\nPrevious Article Mi Thuphan Puh in Party Leemsawm Ding A Si Lo\nNext Article Suh Kyi ka vote ih ziangah Teng Lam lamlam a tling? (2015 Hrilawk ttheh ciah)


US President Joe Biden Cu Thupi Fun Zetin Thu A Phuang Ih A Ṭong Sual, 2022 Ti Dingah 2020 A Ti – Meifar\nUS President Joe Biden Cu Thupi Fun Zetin Thu A Phuang Ih A Ṭong Sual, 2022 Ti Dingah 2020 A Ti\nUS President Joe Biden cu January 4, 2022 sun ah innrang pi White House ihsin an ram mipi pawl hrangah thuthannak anei. Tulai natsia Coronavirus thuthla ah mipi pawl hnenah forhfialnak anei.\nPresident Joe Biden in, “Kumthar sungah thilṭha zetzet a thleng thei, asinan mipi pawl natsia khamawknak siivai hi nan dawtawk tengteng a ṭul. 2020 kum sungah ruahsannak thar tampi aum. Pathian hrangah caanṭha kan neihmi hi hmang ṭha kung uh” a ti.\nHimi a phuang sun cu January 4 a si ih 2022 kum cu ni 4 lawngin a upa lai. Mipi in zocio khalin kumthok ahcun kan relsual ve ṭheu, asinan kan relsual asikhallen a liamzo mi kum sawn kan rel. President Joe Biden cu kumhnih liamzo mi 2020 lamlam a relsual cu a mak tuk aw’ an ti.\nJoe Biden hi kum 79 a kim zo ih US president si dingin an hrilmi lakah a upa bik. A kum upa vekin ṭong sual a hmang zet. Tulawng asilo, nidang khalah a ṭong sual ṭheu, ṭhenkhat in a upa zo ruangah an ti. Amai Vice President Kamala Harris khal vei tampi ‘President Harris’ tin a kosual.\nUS president hlun Donald Trump in, “Itthat Joe, Thluak kim nawn lo” tin arak ko ṭheu. President Joe Biden in 2024 kum hrilawknak ah a tel lai ding thu arak phuang zo ih a telsal asilen kum 82 a kim ding, US president term hnihnak a ṭuansal asilen kum 86 a kim tikah a term hnihnak caan a cem ding. Tuiṭum amah vote-tu 50% in Joe Biden cu an ngaina nawn lo.\nRalhrang Pawlin Falam Peng, Parmunchaung Khuami An That >>>\nRalhrang In Ramsung Thuneihnak An Lak Hnuah Singapore Ram Ah Hnenum Hnaṭuan Dingin Feh An Tam Deuhdeuh


Pakhat le Pakhat - Chinland Today Media\nPakhat le Pakhat\nAugust 11, 2012 1:56 am·0 comments\nBible Siar Ding: Kolose 3:1-16\nKa u le ka nau tla, nannih cu miluat si dingah kawh mi nan si. Sikhalsehla cuih luatnak cu nan taksa diriamternak ah canter hlah uh. Cuhnakin duhdawtnak thawn pakhat le pakhat rian aw in bawm awton uh! – Galati 5:13\nKhristian sinak (Christianity) cu mah pakhat lawng hlawknak hrangah a si lo. Pathian cun pawlkom pakhat sungah lungrual te’n um tlang ding le pakhat le pakhat duhdawt awton ding le rian awton ding in duhsak. Thukam Thar sungih tarlangmi: “pakhat le pakhat (one another)” timi pawl in ziangti’n kan nung ding ti in simfiang.\nKannih cu pakhat le pakhat duhdawt awton ding, thlacam sak awton ding, hneem awton ding le seherh awknak thawn zohkhen awton ding kan si. Pakhat le pakhat rian awton ding hrimhrim ih thupekmi kan si fawn. Pakhat le pakhat zirh awton ding, tthatnak tuah awton ding, pumpe aw ding, tungding aw ding, thazaang pe aw ding, zawi aw ding, le ngaidam awton ding….ti’n a cem thei lo.\nHimi pawl hi a bur in si loin mahte lawng paksai in tuah theihmi thil an si lo. Kannih hi midang pawl thluasuah petu dingih thluasuah pekmi kan si, kanmah lawngin thluasuah kan donmi pawl hui ttheh le nomceen ding kan si lo. Zumtu pakhat cio in kawhhran kan ttul ih kawhhran khal in kanmah in ttul ve. Kanmai’ zawn lawng ruat in kan buai le kan cangvai asile midang riantu kan si thei dah lo ding.\nKawhhran le midang hrangih kan pumpek awknak cu Pathian kan naih theinak lamzin a si. Bawipa kan naih deuhdeuh asile – thlacamnak thawn caan kan hmang tam, ih Bible siarnak le Thlarau Thianghlim hnenah nun kan hlan deuhdeuh asile Pathian minung pawl lakah A tumtahnak famkimtertu dingah a raalthuam famkim thawn in thuam ding.\nZumtu pawl kan bawm awkton thei lo asile “pakhat le pakhat” timi hi a um thei lo ding.\nBawipa, Nangmah lo riantu ka si theinak dingah\nkhuitawk zawn ah ka tthangso ding ti i khihhmuh hram aw.\nTuni ah Pathian in zo hnenah bawmtu si ding in duhsak?\nA hrangih hman theih ka sinak cu ziangti’n ka langter pei?\nThlengh Awknak Tuahtu\nA Kumkhua in A Kilhim


zuamnak nei kan ttul zia | Radio Veritas Asia\nzuamnak nei kan ttul zia\nHomily for Thursday (30/1/2020)\nBawi Khrih ah duhdawt zetmi nu le pa, u le nau pawl, “kan Bawipa Jesuh Khrih ih zaangfah lainatnak, Pa Pathian ih duhdawtnak le Thlarau Thianghlim ih pawlkomnak pawl cu nan zate thawn um hram seh” tiah cibai ka run lo buk hai. Tuihni cu 2020 January ni 30, Tlawngkai nilini asi. Kan siar dingmi Bible pawl tla cu 2Samuel 7:18-19, 24-29 tiang, Thuthang Ttha ahcun Mk 4:21-25 tiang ansi pei. Kan ruah khawm dingmi ah ka hrilmi cu zuamnak nei kan ttul zia thu asi pei.\nTuihni kan siarmi Thuthang ttha kha ruat cio tlang uhsi. Mk 4:24 Jesuh in an hnenah “Nan theimi kha ttha tein ruat uh. Midang tahnakih nan hmanmi kha Pathian in nanmah tahnak ah a hmang ding. Cuhnak ih nasa sawn hmanin a hmang ding asi” tiah in zirh asi. Himi Bible catlangte sungih Bawi Jesuh ttongmi hi kan Falam ttong in a fiang lemlo, Kawl Bible ah ka zoh sal tikah a fiang zet asi. A ti duhnak cu Midang hnenah thil kan pekmi zat in Pathian nih in pe sal ding. Midang hnenah malte lawng kan pek ahcun Pathian ih thluasuah khal malte lawng kan co ding. Midang hnenah tampi kan va tthen siang asi ahcun Pathian in kan parah thluasuah tampi in run toih ding. A liam thluahthlo hmanin in run toih ding asi ti duhnak asi. (Mirang ttong in investment= Kawl ttong in yinhnii hmyuhnan hmuh) tampi kan tuah thei ahcun a myat tampi kan co ding. Malte lawng yinhni hmyuhnanhmuh kan tuah ahcun malte lawng a myat kan co ding asi ti thu asi.\nMk 2:24 cu fimthiam zirnak hrangah a dik zet asi. Tampi kan zir le tampi kan thei ding, tampi kan thiam ding asi. Bible kan siarih kan duhmi lawng kha voi tampi kan siar rero ttheu. Cumi cekci in Bible kha a dik kan ti. Kan duh lemlo mi pawl cu kan lanmen asi ahcun Bible ih nun in simmi pawl kha kan hmu ban nawn lo ding asi. Tthimnak ah “Jesuh Khrih a zumtu hmuahhmuah cu thutthennak tuar lo in kumkhua nunnuamnak an ngah ding (John 3:18)” timi thawn an lungawi tuk dingih Bible sungih a dang nun in simmi pawl kha an lung nawn. Zumtu kan si ahcun kan hrial ttulmi pawl le kan thlun ttulmi pawl Christian nundan ziaza tampi a um lai asi ti kha an ruat paih nawn lo. Tthimnak ah Rom 2:6 “ziangahtile Pathian in zozo khal an tuahmi vekin tuahman a pe ding” tiah in zirh. Thuphuan 20:12 “Mithi cia pawl cu a tum a sen in bawi tokham hmai ah an ding ka hmu. Mithi pawl cu a cuih cabu sungih an rak khum ciami an hnattuan vekin thutthen an si ttheh” tiah asi. Mt 25:31-46 ah “Zaangfahnak hnattuan ttha a ttuantu pawl cu kumkhua nunnuamnak ah le zaangfahnak hnattuan ttuanlotu pawl cu kumkhua meikangram ah an tla ding thu” in sim asi. Curuangah kan zumnak vekin hnattuan ttha kan ttuan maw ti kha a thupi nasa asi.\nMk 4:24 cu thlacamtu pawl hrangah a dik ngaingai asi. Pathian hnenah kan va panih thlacam kan cak deuhdeuh ahcun thlarau thacahnak kan ngah deuhdeuh ih thlarau ral cu ngam zetin le cak zetin kan do thei. Amah hnenah thluasuah dilin thlacamnak kan nei sinsin asi ahcun thluasuah tam sinsin kan ngah ding asi. Malte lawng thla kan cam ahcun thluasuah tla malte lawng kan co ding asi. Curuangah St Catherine of Siena in “Bawipa hnenah thla ka cam deuhdeuh ih thluasuah ka co deuhdeuh; cun thluasuah ka co deuhdeuh ruangah Pathian hnenah ka va pan duh deuhdeuh asi” tiah in zirh asi.\nMk 4:25 “A neimi cu pek bet asi dingih a neilo mi cu a neimi hman kha lak sak asi ding.” U le nau pawl himi Bible catlangte cu theithiam a har asi. A ngah hrihlotu pawl va zem ih coter sehla saduhthah a um ngaingai. A neitu pawl cu pek bet ansi ding. A neitu pawl cu an nei sinsin dingah Bawipa in a duh. A farahtu pawl cu farah sinsin ding cu ziangtin si thlang?\nHimi Bible nih in sim duhmi cu zuamnak kan nei ttul zia in sim asi. Tthimnak ah Mirang ttong kan zirih kan ttong zuam zet. Practice tuahnak ah kan ttong zawk rero. Kan thei banlo mi pawl kha a theitu pawl kan va sut. Mirang ca ih nganmi ca kan siarih kan thei lo mi ttongfang pawl kha Dictionary kan zoh, kan hminsin, kan zuam hrat rero ruangah neta ahcun Mirang ttong hmannak ah kan tthangso. Kan thiammi le kan theimi kha kan zuamnak thawn kan bet tikah kan thiamnak cu a karh asi. Computer kan va zir ih basic cu kan ti thei. Kan ti theimi te kha nitin in practice kan tuah tikah computer a thiammi ah kan cang tata. Thil thiamnak kan neimi cu pek sinsin asi kha. Kan thiammi kha kan hmanglo, practice kan tuahlo ahcun kan thiam cia mi le kan thei ciami pawl hman kha a hlo cih ding asilo maw? Malte kan neimi le kan thiammi te hman kha laksak asi ding tiah Bawi Jesuh nih in zirh cu a diktuk lo maw?\nU le nau pawl, Mk 2:24-25 thu kha kan ruat sal asi ahcun zuamnak nei kan ttul zia ti thu kha in khihhmuh asi. Midang kan va bawm thei sinsin ahcun Pathian nih thluasuah in toih sinsin ding. An sualnak pawl kan ngaidam deuhdeuh ahcun Pathian in kan sualnak pawl tampi siar cawklo in in thlah sak ding asi. Pathian nih in pekmi talent timi thilthiamnak kha kan hmang tam deuhdeuh ahcun kan thiamnak kha a karhzai deuh dingih kan thiam sunmite kha kan hmanlo ahcun kan thiamsunmite hmanah a hlo cih ding asi.\nCuruangah u le nau pawl zuam cio uhsi. Zaangzel hlah uhsi. Satan pawl hmanin mizaangzel pawl an hai lo asi. A cuangce in mino deuh pawl zuamnak tampi nei uhsi. Cutin cu kan thiamnak le kan theinak hi a kau deuhdeuh ding asi. Midang ram ah hna kan va ttuan hmanah anmaih dinhmun ah kan nung thei ding, hna kan ttuan thei ding asi.\nPa Pathian in zuam theinak thazaang thluasuah + in run toih hram seh. Amen.